Karl Theodor Jaspers (* 23 Februarie 1883 in Oldenburg; † 26 Februarie 1969 in Basel) was 'n Duitse psigiater wat as filosoof ook buite Duitsland bekendheid verwerf het. In 1967 het hy Switserse burgerskap aanvaar. Jaspers word as een van die belangrikste verteenwoordigers van eksistensiële filosofie beskou - 'n wysgerige opvatting wat hy duidelik van Jean-Paul Sartre se eksistensialisme afgebaken het. Jaspers het hom aanvanklik as onderwyser bekwaam. Hy was sy lewe lank deur vriendskapsbande aan Hannah Arendt geheg en het dekades lank briewe met haar gewissel. Sy briefwisseling met Martin Heidegger is deur die Tweede Wêreldoorlog onderbroke en later net sporadies hervat. Langdurige vriendskappe is met Max Weber, Hans Walter Gruhle en Kurt Schneider gesluit. Jaspers het oorspronklik 'n opleiding as geneeskundige gevolg en later 'n grondleggende bydrae tot die ontwikkeling van die psigiatrie gelewer. Sy filosofiese werk het vakgebiede soos godsdiensfilosofie, geskiedenisfilosofie en interkulturele filosofie geraak. Sy inleidende werke oor filosofie het 'n basiese verwysingsraamwerk vir dié wetenskap gegee en ook by die breë publiek gewild geraak. Hierdie artikel is ’n saadjie. Voel vry om Wikipedia te help deur dit uit te brei.


Mohaleshoek is 'n dorp in die suide van Lesotho en vernoem na 'n vroeëre hoofman. In 1858 was dit die toneel van 'n hinderlaag waarin die Boere swaar verliese teen die Basoeto's gelei het. Ensiklopedie van Suidelike Afrika. 1967. Eric Rosenthal Hierdie artikel is ’n saadjie. Voel vry om Wikipedia te help deur dit uit te brei.


Die Evangelies-Lutherse Kerk van Denemarke is die geloof in Denemarke wat die meeste beoefen word en ook die amptelike staatsgodsdiens is. Klein minderheidsgroepe van feitlik alle godsdienste kan egter ook onder die bevolking bespeur word. Islam is die tweede grootste godsdiens, vanweë die massatoestroming na die land in die 1980’s en 1990’s. Oor die algemeen is die Dene nie baie godsdienstig nie en is die bywoning van kerke maar laag. Volgens Zuckerman [1] Geargiveer 5 Maart 2010 op Wayback Machine se opname in 2005 is daar na raming tussen 43% en 80% van die Deense bevolking wat ateïste en agnostici is, wat dit die derde hoogste ter wêreld maak. Die Eurobarometermeningsopname van 2005 berig dat 31% van die Deense burgers aanvoer dat “hulle glo daar is ’n god”, terwyl 49% geantwoord het dat “hulle glo daar is ’n sekere geestelike of lewensmag” en 19% sê dat “hulle glo nie dat daar enige sekere gees, god of lewensmag is nie”. Hoewel Kersfees (Joelfees) beskou word as die heilige feesdae wat die meeste gevier word, draai die vieringe eerder om kulturele as godsdiensredes.


Die Kungwini Plaaslike Munisipaliteit was een van die plaaslike munisipaliteite in die Metsweding-distriksmunisipaliteit in Gauteng, Suid-Afrika. Na afloop van die Suid-Afrikaanse munisipale verkiesing van 2011 is die Metsweding-distriksmunisipaliteit en die plaaslike munisipaliteite daaronder ontbind en by Stad Tshwane ingelyf. Hierdie artikel is ’n saadjie. Voel vry om Wikipedia te help deur dit uit te brei.


Outeniekwa, soms ook Outeniqua, is 'n woord wat stam uit die Khoi-tale en volgens oorlewering beteken dit "man belaai met heuning". Die woord kan gebruik word om na enige van die volgende te verwys: Outeniekwa Spoorwegpas, die spoorlyn oor die Outeniekwaberge. Outeniekwaberge, 'n bergreeks aan die suidkus van Suid-Afrika. Outeniekwaland, 'n streek begrens deur die Outeniekwaberge. Outeniqualand (kerk), 'n gemeente geleë wes van George. Outeniquapas, een van die twee hoofroetes oor die Outeniekwaberge. Outeniekwas, 'n inheemse stam. Outeniekwageelhout, 'n Suid-Afrikaanse boom. Hoërskool Outeniqua, 'n hoërskool in George. Laerskool Outeniqua, 'n laerskool in George. Sue van Waart, Outeniqualand - plek van melk en heuning, p.8. Uitgegee deur LAPA Uitgewers in Pretoria in 1998: "'n Kenner van Xhosa, ds. Willie Fourie, het nagevors oor die benaming Outeniqua. Sonder om in fyn besonderhede in te gaan, stel hy dit dat die qua-uitgang beteken "mens" of "menslike wese". Dit was ook die lokatief, wat die plek van verblyf aandui, soos in Attaqua."...


Die term daina (Lets en Litaus "lied") verwys na 'n kompakte, gewoonlik ongerymde gedig met gewoonlik vier reëls en trogeïese (soms ook daktiliese) ritme met vier heffings (in die geval van Letse dainas), terwyl hul Litause eweknieë dikwels langer en meer gedetailleerd is. Letland se dainas - waarvan 1,2 miljoen tekste en 30 000 melodieë oorgelewer is - vorm die basis vir inheemse volksang en maak deel uit van Letland se kulturele erfenis. Aangesien hulle min en eers laat deur die kerstening beïnvloed is, is dainas 'n belangrike bron vir navorsing oor die Indo-Europese taalgeskiedenis en Letland se mitologie. Aangesien Letland deur eeue heen deur vreemde magte oorheers is, was dainas, wat mondeling van generasie tot generasie oorgedra is, vir Letlanders die enigste moontlikheid om hul eie mitologie te bewaar en 'n eie nasionale kultuur te ontwikkel. Terwyl ander Europese volke hul identiteit in wetenskap, filosofie of literatuur gevind het, was die Letlandse kulturele lewe tot die platteland beperk waar 'n skryf- en leeskultuur eers taamlik laat kon ontwikkel. Die stedelike nedersettings is deur Duits- of Russiessprekendes oorheers.


UTC+5:40 word somtyds gebruik as 'n skatting van die tydsone vir Nepaltyd (NPT) in Nepal, dit is op die gemiddelde tyd in Katmandoe gebaseer (UTC+5:41:16). In 1986 word Nepaltyd verander na UTC+5:45.


Babez For Breakfast is 'n album van Lordi wat in 2010 vrygestel is. SCG5: It's a Boy! Babez for Breakfast This Is Heavy Metal Rock Police Discoevil Call Off the Wedding I Am Bigger Than You ZombieRawkMachine Midnite Lover Give Your Life for Rock and Roll Nonstop Nite Amen's Lament to Ra Loud and Loaded Granny's Gone Crazy Devil's Lullaby This Is Heavy Metal Rock Police Mr. Lordi (Tomi Putaansuu) Kita (Sampsa Astala) Amen (Jussi Sydänmaa) Ox (Samer el Nahhal) Awa (Leena Peisa)


Simondium is 'n gehuggie 6 km suid van die Paarl wat genoem is na Pierre Simond (1651–1713), Hugenote-predikant aan die Kaap, en deel uitmaak van die munisipaliteit Drakenstein. Die plekkie het in 1958 sy eie gemeente van die NG Kerk gekry, wat deel is van die Ring van die Paarl en in 2010 164 lidmate gehad het, vergeleke met 284 in 1990. Einde 2015 het dit teruggesak tot 132. Lys van dorpe in Suid-Afrika Babilonstoring Gaum, dr. Frits (red.) (1989). Jaarboek van die Nederduitse Gereformeerde Kerke 1990. Pretoria: Tydskriftemaatskappy van die Nederduitse Gereformeerde Kerk. Raper, P.E., 1987. A Dictionary of South African Place Names. Johannesburg: Lowry Publishers. Small, Mario (samesteller), 2009. Jaarboek van die Nederduitse Gereformeerde Kerke 2010. Wellington: Tydskriftemaatskappy.


Petrusville is 'n dorp in die Oos-Karoo, in die Suid-Afrikaanse provinsie Noord-Kaap, suidwes van die Vanderkloofdam. Die dorp is 45 km noord van Philipstown. Die dorp is in 1877 deur twee seuns van Petrus van der Walt gestig op die plaas Rhenosterfontein. Hulle het die plaas van hulle vader geërf wat dit op sy beurt in 1810 verkry het. Die NG gemeente Petrusville is twee jaar later hier gestig. Merinoboerdery is belangrik vir die plaaslike enonomie. Lys van dorpe in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 "Hoofplek Petrusville". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Augrabies- waterval Die Augrabieswaterval is 'n loodregte waterval in die Oranjerivier naby Augrabies in die Noord-Kaap, Suid-Afrika. Dit is by verre Suid-Afrika se grootste waterval in terme van volume met 'n gemiddelde volume van 313 m3/s. Die waterval is 56 m hoog met 'n gemiddelde wydte van 24 m. Die bevestigde maksimumvloei tydens 'n vloed is 14 159 m3/s. Die naam Augrabies is afgelei van die Korana Khoi-khoi se woord aukurabis wat 'die water wat donder' beteken. Die Augrabieswaterval is nie die hoogste nie maar wel een van die grootste watervalle van Suid-Afrika. Dit kom in die Benede-Oranjerivier voor, omtrent 125 km wes van Upington en 40 km stroomaf van Kakamas. Die Nederlandse ontdekkingsreisiger Hendrik Wikar het in 1778 vir die eerste keer die bestaan van die waterval opgeteken. Alhoewel die Engelse ontdekkingsreisiger George Thompson 1824 die waterval die naam ‘The Cataract of King George' gegee het, word dit vandag Augrabies genoem, wat afgelei is van die oorspronklike Namawoord. Die hoofwaterval van die Augrabies is 93 m hoog, maar as die reeks stroomversnellings hoër op bygereken word, stort die water meer as 190 m na benede.


Die Marico-Bosvelddam is geleë in die Maricorivier, Noordwes, Suid-Afrika. Die dam het 'n bakmaat van 30 miljoen m3 agter 'n wal wat 1,5 km lank en 30 m hoog is. Die water word hoofsaaklik gebruik om koring en tabak onder besproeiing te verbou. Daar is 'n natuurreservaat by die dam. Google-kaart van die Marico-Bosvelddam by Geonames.org (cc-by) Lys van grootste damme in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4


Mac-Macwaterval Die Mac-Macwaterval is in die Mac-Macrivier in Mpumalanga, Suid-Afrika, geleë. Die waterval is 65 m hoog en welbekend omrede dit gedeeltelik vanaf die R532-streeksroete tussen Sabie en Graskop sigbaar is. Tans is daar twee valle langs mekaar, maar oorspronklik was dit slegs een waterval. Dit is in 1873 in twee geskeur deur die skietwerk van 'n delwer. B.P.J. Erasmus: Op Pad in Suid-Afrika. 1995. ISBN 1-86842-026-4 Koördinate: 25°00′02″S 30°48′58″O / 25.00056°S 30.81611°O / -25.00056; 30.81611 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Sittard-Geleen (Limburgs: Zittert-Gelaen) is 'n munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie) en die Duitse deelstaat Noordryn-Wesfale. Die munisipale gebied het sowat 95 000 inwoners (2012) en 'n oppervlakte van 81 km². Sittard-Geleen is in 2001 gestig en gevorm uit die munisipaliteite Sittard, Geleen en Born. Eersgenoemde is die administratiewe setel van die nuwe munisipaliteit. Die munisipale gebied vorm die oorgang van die glooiende deel van Limburg na die heuwels van Suid-Limburg. In hierdie gebied het die oudste bewoning van Nederland gewees; Bandkeramiekers het omstreeks 3000 v.C. in die nabyheid van die Geleenbeek gewoon. By Geleen lê die groot industrie-kompleks Chemelot. Plekke in die munisipale gebied van Sittard-Geleen: Abshoven, Born, Broeksittard, Buchten, Daniken, Einighausen, Geleen, Graetheide, Grevenbicht, Guttecoven, Holtum, Limbricht, Munstergeleen, Obbicht, Papenhoven, Schipperskerk, Sittard en Windraak. Deels in die munisipaliteit Schinnen. Deels in die munisipaliteit Schinnen.


Meerssen (Limburgs: Meersje) is 'n dorp en munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie). Die munisipale gebied het sowat 19 000 inwoners (2012) en 'n oppervlakte van 28 km². Die dorp Meerssen het sowat 6 000 inwoners (2005). Meerssen staan bekend vir die Verdrag van Meerssen van 870, toe Midde-Fransië tussen Wes-Fransië en Oos-Fransië verdeel het. Plekke in die munisipale gebied van Meerssen: Broekhoven, Brommelen, Bunde, Genzon, Geulle, Geulle aan de Maas, Humcoven, Hussenberg, Kasen, Meerssen (dorp), Moorveld, Oostbroek, Raar, Rothem, Schietecoven, Snijdersberg, Stommeveld, Ulestraten, Vliek, Voulwames, Waterval, Weert en Westbroek. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Shelflife Records is 'n platemaatskappy wat in Portland en San Francisco in die VSA gebaseer is en deur Ed Mazzucco en Matthew Bice bestuur word. Die platemaatskappy het al ooreenkomste met groepe soos Days, Acid House Kings en The Radio Dept. gehad. Shelflife Records het in 1995 in 'n slaapkamer in 'n suid-Kaliforniese voorstad ontstaan, wat hy saam met 'n posorder- en verspreidingsdiens begin het. Ed Mazzucco, 'n aanhanger van 1980'er Engelse popmusiek en geïnspireer deur plate-etikette soos Factory en Sarah, het die Shelflife-etiket van stapel gestuur sodat hy uitlandse indiepopgroepe aan Amerikaanse gehore kon blootstel. Shelflife se eerste vrystelling was die 1996 versamelalbum Whirl-Wheels wat snitte van Club 8, Boyracer, La Buena Vida, en Mazzucco se eie groep, The Autocollants, ingesluit het. Mazzucco het Shelflife in 1997 na New York Stad verskuif, waar hy langtermyn samewerkingsooreenkomste met grafiese ontwerper Jill Bliss en vervaardiger Jon Chaikin gesluit het. Die posorder- en verspreidingsdiens is gestaak sodat meet tyd aan die platemaatskappy bestee kon word, wat teen dié tyd kontrakte met 'n groeiende aantal kunstenaars aangegaan het.


Luhonono, tot om middernag op 8 Augustus 2013 Schuckmannsburg; is 'n klein dorpie in noordoostelike-Namibië, in die streek Sambesi (voorheen Caprivi). Die dorp is in 1909 gestig. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die graafskap in Engeland. Vir die eiland in die Stille Oseaan, sien Norfolk (eiland). Norfolk (uitgespreek /ˈnɔrfək/) is 'n graafskap in die ooste van Engeland, in die Verenigde Koninkryk. Die graafskap grens aan Suffolk in die suide, Lincolnshire in die suidweste en Cambridgeshire in die weste. Norwich, Norfolk se hoofstad (county town) en grootste stad, het sowat 215 000 inwoners. Die graafskap sluit ook in die stede Great Yarmouth en King's Lynn. Norfolk het 'n geskatte bevolking van 898 400 in 2017 gehad en is dus die 26ste grootste graafskap in die land. Oos-Anglia Universiteit van East Anglia (en) 2011-sensus (VK) Wikimedia Commons het meer media in die kategorie Norfolk. (en) Amptelike webwerf (en) Norfolk-toerisme Hierdie artikel is ’n saadjie. Voel vry om Wikipedia te help deur dit uit te brei.


Die Verspreide Eilande in die Indiese Oseaan (Frans: îles Éparses of îles Éparses de l’océan Indien) bestaan uit vyf baie klein en onbewoonde Franse eilande in die Indiese Oseaan, wat sedert 2007 as die vyfde distrik tot die Franse Suidelike en Antarktiese Gebiede behoort. Hierdie eilande het 'n gesamentlike oppervlakte van 44 km² en lê gegroepeer rondom die eiland van Madagaskar. Die vyf eilande is: Bassas da India (Île Bassas-da-India), atol; van Madagaskar geëis. Europa-eiland (Île Europa), atol; van Madagaskar geëis. Glorioso-eilande (Îles Glorieuses), atol; van die Comore-eilande en Seychelle geëis. Juan de Nova-eiland (Île Juan-de-Nova), eiland; van Madagaskar geëis. Tromelineiland (Île Tromelin), eiland; van Madagaskar en Mauritius geëis. Hierdie artikel is ’n saadjie. Voel vry om Wikipedia te help deur dit uit te brei.


Die Sol Plaatje Prys vir Vertaling is 'n letterkundige toekenning deur die Engelse Akademie van Suid-Afrika vir 'n vertaling uit 'n amptelike Suid-Afrikaanse taal in Engels, ter nagedagtenis aan Sol Plaatjie. Die prys word sedert 2007 toegeken. 2019 - Michiel Heyns vir The Shallows (Vlakwater deur Lettie Viljoen), uit Afrikaans 2018 - Leon de Kock en Karin Schimke vir Vlam in die Sneeu, uit Afrikaans 2013 - Nie toegeken nie (tot 2018) 2011 - Daniel Kunene vir My Child! My Child! (deur C. L. S. Nyembezi) 2009 - Jeff Opland vir Abantu Besizwe: Historical And Biographical Writings (deur S.E.K.L.N. Mqhayi) 2007 - Michiel Heyns vir Agaat (deur Marlene van Niekerk), uit Afrikaans "argiefkopie". Geargiveer vanaf die oorspronklike op 2 Junie 2012. Besoek op 7 Mei 2011. "argiefkopie". Geargiveer vanaf die oorspronklike op 15 Februarie 2009. Besoek op 7 Mei 2011.


Northamptonshire (uitgespreek /nɔrˈθæmptənʃər/) is 'n graafskap in Engeland, in die Verenigde Koninkryk. Die graafskap sluit in die stede van Northampton, Kettering en Corby. Northamptonshire het 'n geskatte bevolking van 741 200 in 2017 gehad (waarvan 95,1% Blank was) en is dus die 33ste grootste graafskap in die land. Wikimedia Commons het meer media in die kategorie Northamptonshire. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Ngaka Modiri Molema-distriksmunisipaliteit (voorheen bekend as die Sentrale-distriksmunisipaliteit) is een van die 4 distriksmunisipaliteite van die Noordwes. Die setel van die munisipaliteit is in Mahikeng. Die meeste inwoners in die munisipale gebied is Tswanasprekend. Die munisipaliteit se kode is DC38. Die munisipaliteit word begrens deur: Die Republiek van Botswana in die noorde Waterberg (DC36) in die noordooste Bojanala Platinum (DC37) in die ooste Dr. Kenneth Kaunda (DC40) in die suide Dr. Ruth Segomotsi Mompati (DC39) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 446 018 [58.46% van die totale bevolking] Totale stemme: 254 874 [33.4% van die totale bevolking] Stempersentasie: 57.14% van die persentasie van die stemgeregtigdes Ngaka Modiri Molema-dm webblad[dooie skakel] Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Die Bainskloofpas is 'n bergpas en nasionale gedenkwaardigheid op die R301-streekroete noordoos van Wellington in die Limietberge in die Wes-Kaap, Suid-Afrika. Die pas is deur Andrew Geddes Bain gebou. Dit verbind Wellington met die Tulbaghvallei. Bouwerk het in 1849 begin en is gedurende 1853 voltooi. Op 701 m bereik die pas sy hoogtepunt en dit het 'n maksimum helling van 1:13. Die pas is 28 km lank, waarvan 10 km uit die rots geskiet is met 15 ton buskruit. Die eerste motors het gedurende 1900 die eerste keer oor die pas gery. Gedurende 1934 is die pas verbreed en geteer. Dit is in 1980 tot 'n nasionale gedenkwaardigheid verklaar. Monument in die Bainskloofpas. Kloofhange Rotsformasie wat oor die pad hang Padbord HAT Taal-en-feitegids, Pearson, Desember 2013, ISBN 978-1-77578-243-8 Passes & Poorts. Marion Whitehead. 2010. ISBN 978-1-77009-805-3 Padlangs deur Suid-Afrika. ISBN 978-1-77007-751-5 Wood, V.C.: Die Bergpasse van Kaapland. In: Lantern. Tydskrif vir Volksopvoeding. Jaargang 7, nr. 4, Oktober 1957 Lys van bergpasse in Suid-Afrika Bainskloof.com Verslag oor bergpasse gery deur Wild Dog Adventure Riding.


Die Gydopas is 'n bergpas tussen Hugosberg en Gydoberg in die Wes-Kaap, Suid-Afrika. Dit is 5 km noord van Prince Alfred Hamlet op die R303-streeksroete. Die pas is 6.5 km lank met 27 kronkels en haarnaalddraaie teen die Gydoberg uit en is in 1848 deur Andrew Geddes Bain gebou. Ná die Tweede Wêreldoorlog is die pas herbou en geteer. Die pas verbind die Warm Bokkeveld met die Koue Bokkeveld. Die pas se hoogste punt is 1042 m bo seevlak en dit het 'n maksimum steilte van 1:15. Lys van bergpasse in Suid-Afrika https://mapcarta.com/19079894 Die Suid-Afrikaanse Gids: feite en wenke. 2009 ISBN 978-1-86919-324-9 Padlangs deur Suid-Afrika. ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°14′02.1″S 19°19′50.8″O / 33.233917°S 19.330778°O / -33.233917; 19.330778


Lambertsbaai is 'n kusdorpie aan die Atlantiese Oseaan in die Weskus, Suid-Afrika. Dit is by die monding van die Jakkalsrivier geleë. Die was vroeër slegs 'n visserdorpie maar groei tot 'n toerismetrekpleister. Van die belangrikste vangste is kreef, ansjovis, sardyne en snoek. Die dorpie is gestig op die plaas Otterdam wat deur Johann Stephan besit was. Die Kaapse regering het die grond gekoop en die eerste erwe is in 1913 verkoop. Die dorp is vernoem na sir Robert Lambert, die bevelvoerder van die Britse vlootbasis aan die Kaap in 1820, wat opmetings van die see in die gebied gedoen het. Tydens die Tweede Vryheidsoorlog het generaal Barry Hertzog Vanrhynsdorp op 19 Januarie 1901 beset. Hy stuur toe 'n paar burgers na Lambertsbaai om verkenningswerk te doen. Hulle kom die Britse oorlogskip HMS Sybille teë wat in die baai voor anker lê. Nadat hulle die skip beloer het met verkykers skiet hulle met hul gewere op die skip. Die bemanning van die skip het geskrik, kom tot verhaal en skiet terug. Geen party het skade gely nie en die burgers keer terug na Vanrhynsdorp. Dit was die eerste seeslag van die Tweede Vryheidsoorlog.


Dasseneiland is 10 km suidwes van Yzerfontein, Wes-Kaap in die Atlantiese oseaan. Die eiland is een van 34 ondersese berge langs die Weskus waarvan die spits bo die water uitsteek. Die eiland beslaan 'n oppervlakte van 222 ha met 'n lengte van 4,5 km, breedte van 2 km en 'n hoogste punt van 10 m bo seevlak. Die naam van die eiland is na aanleiding van die groot aantal dassies wat oorspronklik daar gewoon het. Jan van Riebeeck het ook baie robbe daar gevind gedurende 1654 toe hy besoek daar afgelê het. Die robbe is sedertdien deur jagters uitgeroei en vandag is die eiland die grootste broeiplek van die Kaapse pikkewyn. Daar is tans sowat 68 000 pikkewyne op die eiland. Daar kom ook watervoëls soos kormorante en witmalgasse voor. Daar is 'n bemande vuurtoring op die eiland, wat sedert 1893 aktief is. Die vuurtoringwagter en sy gesin word elke ses weke per helikopter na die vasteland gebring vir 'n besoek. Lys van eilande van Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 Padlangs deur Suid-Afrika. 2010. ISBN 978-1-77007-751-5 Die Suid-Afrikaanse Gids: feite en wenke. 2009 ISBN 978-1-86919-324-9


Melkbosstrand (of Melkbos, soos algemeen bekend) is 'n kusdorp en strand met ongeveer 12 000 inwoners, wat op die weskus van Suid-Afrika, 35 km vanaf Kaapstad geleë is. Die dorp is vernoem na die melkbos (Euphorbiaceae) wat op die nabygeleë duine groei. Die stingels van die melkbos bevat 'n melkerige taai sap. Die dorp en sy 7 km wit sandstrand is aan die Atlantiese kus geleë. Die strand is veral gewild onder branderplankryers. Die SAFE (South Africa-Far East) en SAT-3/WASC (South Atlantic/West Africa) ondersese optiese vesel kabels kom hier aan land. Melkbosstrand is deel van die Stad Kaapstad en is naby Bloubergstrand en Atlantis geleë. Gids tot Melkbos Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Ballito is 'n kusdorp in die ooste van Suid-Afrika, langs die Dolfynkus in die provinsie van KwaZulu-Natal. Die dorp lê 40 km noord van Durban. Ballito beteken "klein bal" in Italiaans. Die ontwikkeling van Ballitobaai het in 1953 op die plaas Avondalepark begin en dorpstatus is 5 jaar later toegeken. Die hoofstrand, Willardstrand, word deur haainette beskerm en daar is elke dag lewensredders aan diens. Shaka's Rock is net noord van Ballitobaai. By hierdie punt het Shaka na bewering sy vyande afgegooi. Ook moes impies wat van lafhartigheid beskuldig is, hier afspring om hulle dapperheid te bewys. Lys van dorpe in Suid-Afrika "Hoofplek Ballito". Sensus 2011. Padlangs deur Suid-Afrika. Struik. 2010. ISBN 978-1-77007-751-5 Op Pad in Suid-Afrika. B.P.J. Erasmus. 1995. ISBN 1-86842-026-4 Uitsig oor die see. Ballito se strand. Visvang in die vroeë oggend. Branderplankryer vanaf Ballito se strand. Branderplankryer vlieg deur die lug. Hierdie artikel is ’n saadjie. Voel vry om Wikipedia te help deur dit uit te brei.


Edvard Hagerup Grieg (15 Junie 1843 – 4 September 1907) was ’n Noorse komponis en pianis. Hy word beskou as een van die voorste komponiste van die Romantiese era en sy musiek vorm wêreldwyd deel van die standaard klassieke repertoire. Die gebruik en ontwikkeling van Noorse volksmusiek in sy eie komposisies het die musiek van Noorweë in die internasionale arena geplaas en gehelp om ’n nasionale identiteit te ontwikkel, soortgelyk aan wat Jean Sibelius vir Finland en Antonín Dvořák vir Boheme beteken het. Edvard Hagerup Grieg is op 15 Junie 1843 in Bergen, Noorweë gebore. Sy ouers was Alexander Grieg (1806–1875), ’n koopman en visekonsul in Bergen, en Gesine Judithe Hagerup (1814–1875), ’n musiekonderwyseres en dogter van Edvard Hagerup. Die van, oorspronklik as Greig geskryf, het ’n Skotse oorsprong. Na die Slag van Culloden in 1746 het Grieg se oupagrootjie, Alexander Greig, ver gereis en hom in ongeveer 1770 in Noorweë gevestig waar hy ’n sakebedryf in Bergen geopen het. Grieg is in ’n musikale omgewing grootgemaak. Sy moeder was sy eerste klavieronderwyseres en het hom begin leer klavier speel toe hy ses was.


Gaius Plinius Caecilius Secundus, gebore Gaius Caecilius of Gaius Caecilius Cilo (61 n.C. – ca. 112 n.C.), beter bekend as Plinius die jongere, was 'n regsgeleerde, outeur en magistraat van antieke Rome. Plinius se oom, Plinius die ouere, het gehelp om hom groot te maak en bygedra tot sy opleiding. Op 24 Augustus van die jaar 79 n.C. was hulle beide ooggetuies van die uitbarsting van Vesuvius. Jy sou die weeklag van vroue hoor, die gille van kinders en die uitroepe van mans; sommige het hul ouers aan hul stemme probeer eien, andere kinders, ander gades, en aan hulle stemme is hulle herken; sekeres het hul eie noodlot bekla, ander die ellende van hul families; daar was diegene wat – weens hulle vrees vir die dood – gebid het om te sterf. Vele het hul hande na die gode opgehef; meer nog was van oortuiging dat daar nêrens gode oor was nie, en dat die ewigdurende en finale nag van die wêreld aangebreek het.


Die Dipaleseng Plaaslike Munisipaliteit is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika. Nedersettings in die munisipaliteit: Balfour Greylingstad Grootvlei


Skilpadshek is 'n grenspos in die Noordwes op die grens tussen Suid-Afrika en Botswana. Aan die Botswanakant staan die grenspos bekend as Pioneer Gate. Die N4 nasionale pad begin hier. Die naaste groot dorp is Zeerust, 52 km verder ooswaarts. Grensposte van Suid-Afrika "Hoofplek Skilpadshek". Sensus 2011. "Webblad - South African Ports of entry". Geargiveer vanaf die oorspronklike op 28 Augustus 2015. Besoek op 24 Julie 2013. Hierdie artikel is ’n saadjie. Voel vry om Wikipedia te help deur dit uit te brei.


Die Sitadel van die Ho-dinastie (Viëtnamees: Vườn quốc gia Phong Nha-Kẻ Bàng) is 'n sitadel in die Sosialistiese Republiek van Viëtnam, in die provinsie van Thanh Hoa. Die sitadel van die Ho-dinastie lê 40 km van die Suid-Chinese See en 150 km suid van Hanoi. Die sitadel is in 2011 as een van UNESCO se wêrelderfenisgebiede gelys. Wikimedia Commons het meer media in die kategorie Sitadel van die Ho-dinastie. (en) (fr) Amptelike UNESCO bladsy Hierdie artikel is ’n saadjie. Voel vry om Wikipedia te help deur dit uit te brei.


Dagbreekpers Beperk was 'n persmaatskappy wat in 1947 ontstaan het en danksy veral die sukses van sy Sondagkoerant, Dagbreek en Sondagnuus sodanig gegroei het dat dit in 1962 met die Afrikaanse Pers Beperk kon saamsmelt en 'n beherende aandeel in die pasgestigte Afrikaanse Pers (1962) Beperk kon verkry. Kort na die einde van die Tweede Wêreldoorlog in 1945 het 'n onopgesmukte koerantjie, Die Werksman se Weekblad, in Johannesburg die lig gesien onder leiding van die Volksraadslid M.J. van den Berg, bygestaan deur V. Michaelson (of Michelson) en enkele andere. Sy doelwit was om die politieke beleid van die destydse Arbeidersparty uit te dra. In 1946 neem die Klerksdorpse mynmaatskappy Strathmore Investments, met kol. Jack Scott, kol. J.C. McIntyre en adv. C.W. Roper aan die stuur, die koerantjie oor. Die nuwe eienaars het die naam verkort tot Die Weekblad en die verskyningsdag na Sondag verander. Hulle wou samewerking in die burgerlike lewe tussen Afrikaans- en Engelssprekendes bevorder soos dit tydens die oorlog op die slagveld bestaan het.


Masiphumelele is 'n township in Kaapstad. Volgens die 2011-sensus het die voorstad 'n bevolking van 15 969 gehad. "Subplek Masiphumelele". Sensus 2011. Wikimedia Commons het meer media in die kategorie Masiphumelele. Hierdie artikel is ’n saadjie. Voel vry om Wikipedia te help deur dit uit te brei.


Port Elizabeth-Distrik was 'n kiesafdeling in Port Elizabeth vir die Volksraad van Suid-Afrika en die Provinsiale Raad van Kaapland van 1938 tot 1953, toe dit Port Elizabeth-Wes geword het en van 1966 tot 1994 as Newton Park bekend gestaan het. Met die afbakening vir die eerste algemene verkiesing ná Uniewording kry Port Elizabeth twee kiesafdelings, naamlik Port Elizabeth-Suidwes en -Sentraal. Port Elizabeth-Suidwes word vir die algemene verkiesing in 1920 Port Elizabeth-Suid, maar eers in 1929 kom die derde kiesafdeling, Port Elizabeth-Noord, by. Teen 1938 brei die stad so uit, dat 'n vierde kiesafdeling, Port Elizabeth-Distrik, nodig word. Die vier kiesafdelings se name sou net tot die verkiesing van 1948 onveranderd bly toe Distrik vir die 1953-verkiesing veral en Port Elizabeth-Wes bykom. In die eerste verkiesing in Port Elizabeth-Distrik wen die Verenigde Party se G.N. Hayward met 'n skrale meerderheid van 498 stemme teen die Nasionale Party. se D. Hay. Hy behou die setel in 1943 met 'n veel groter meerderheid van 3 097 teen J.N. Malan van die N.P. en vir oulaas in 1948 teen die N.P. se S.P. Potgieter met 'n meerderheid van 944 stemme.


Sabratha of Sabratah (Arabies: صبراتة) is 'n stad in noordwestelike Libië, sowat 75 km wes van die hoofstad, Tripoli. Die argeologiese terrein van Sabratha is in 1982 deur UNESCO as wêrelderfenisgebied gelys. Wikimedia Commons het meer media in die kategorie Sabratha. (en) (fr) Amptelike UNESCO bladsy Hierdie artikel is ’n saadjie. Voel vry om Wikipedia te help deur dit uit te brei.


Griekwas kan na een die volgende verwys: Die Griekwas-rugbyspan van Kimberley. Die Griekwas-stam van Suid-Afrika. 1362 Griqua, 'n asteroïde in die buitenste hoofgordel. Griekwastad, 'n dorp in die Noord-Kaap, Suid-Afrika. Griekwaland-Oos, voormalige distrik in noordoostelike deel van Kaapland. Griekwaland-Wes, voormalige distrik in noordwestelike deel van Kaapland. Griekwa-Afrikaans, 'n dialek van standaard Afrikaans. Griekwaland (kiesafdeling), 'n voormalige kiesafdeling van die Suid-Afrikaanse Volksraad.


Baarn is 'n dorp en 'n munisipaliteit in die Nederlandse provinsie Utrecht met 'n bevolking van 24 276. Die munisipaliteit van Baarn bestaan uit die volgende dorpe: Baarn, Eembrugge en Lage Vuursche. Baarn, die hoofdorp in die munisipaliteit, het stadstatus verkry in 1391. Die dorp lê ongeveer 8 km oos van Hilversum. Die Nederlandse Koninklike familie besit verskeie wonings rondom Baarn. Die Soestdijkpalleis in Baarn was die woning van koningin Emma, koningin Juliana en Juliana se eggenoot, Prins Bernard. Koning Willem-Alexander (toe nog kroonprins) en sy broers het in Baarn skoolgegaan toe prinses Beatrix en haar familie in die Drakestijnkasteel in Lage Vuursche gewoon het, voordat hulle na Den Haag verhuis het in 1980. Baarn se inkopieplekke is meestal in de Laanstraat. Besoekersplekke sluit in 'het Cantonspark' ('n botaniese tuin) en die Groeneveldkasteel. Noord en oos van die dorp in daar dyke asook die Eemrivier. Ontspanningsplek is die bosbegroeide suidweste van Baarn, die verbinding tussen Baarn en Soestdijk, bekend as 'Het Baarnsche Bos'. Die Scout Centre Buitenzorg is ook in Baarn te vinde.


Kaaimansgat is die plek tussen George en Knysna waar die Kaaimansrivier en die Swartriver saamvloei. Die plek is bekend om sy besondere natuurskoon. Dit is nie seker waar die naam Kaaimans vandaan kom nie. Kaaiman is 'n ander woord in Afrikaans vir koggelmander. Dit kan ook wees dat die naam sy oorsprong het in die taal van die Khoisan. Dat die woord na 'n krokodil of selfs 'n alligator verwys, is onwaarskynlik. Kaaimansgat is van historiese belang omdat dit een van die min plekke tussen die berge en die see is waar dit moontlik was om die Kaaimansrivier oor te steek met perde en waens. Waarskynlik het vroeë perderuiters wildspaadjies en voetpaaie van die Khoisan gevolg en op hierdie deurgang afgekom. Die eerste aangetekende besoek aan die drif was deur die ekspedisie gelei deur vaandrig August Beutler. Op 13 Oktober 1752 was sy geselskap vir die VOC te perd op pad na die oostelike deel van die kolonie. Goewerneur Joachim van Plettenberg het in Oktober 1778 met 'n geselskap en drie waens die rivier hier oorgesteek onderweg na die Kaap. In 1782 besoek Francois le Vaillant en in 1803 Hinrich Lichtenstein hierdie rivieroorgang en lewer kommentaar daaroor in hul reisverslae.


'n Maatband is 'n tipe liniaal wat slap en buigbaar is en dus lengtegewys opgerol kan word, of rondom voorwerpe gespan kan word om gekromde lengtes te meet. Na gelang van hul gebruik word maatbande uit verskillende materiale vervaardig. Gewoonlik is maatbande wat vir kleremaak gebruik word plat en van sagte plastiek gemaak, wat hulle in staat stel om uiters buigsaam te wees. Maatbande wat van metaal gemaak word is dikwels breedtegewys gerond, sodat daar 'n rigting is waarin hulle nie maklik kan oprol nie. Dit stel hulle in staat om oor lang afstande te strek sonder om inmekaar te vou, wat die meting van hoë of moeilik bereikbare plekke vergemaklik. Sulke metaal maatbande word gewoonlik in 'n klein houertjie gehuisves wat van 'n veer of ander opwenmeganisme voorsien is en waarmee die band outomaties opgerol word nadat hy uitgetrek is. Hierdie artikel is ’n saadjie. Voel vry om Wikipedia te help deur dit uit te brei.


Daegu (Koreaans: 대구광역시) is die vierde grootste stad naas die hoofstad Seoel, Busan en Incheon in die suide van Suid-Korea en is in die suide van die Koreaanse Skiereiland geleë. Die stad het 'n bevolking van 2 446 418 in 2010 gehad en het 'n oppervlakte van 884,10 km². Daegu is die belangrikste administratiewe, politiese en ekonomiese sentrum in die suide. Hierdie artikel is ’n saadjie. Voel vry om Wikipedia te help deur dit uit te brei.


Giza of Gizeh (Arabies: الجيزة al-Dschīza) is ná die hoofstad Kaïro en Alexandrië met 'n bevolking van 2 681 863 in 2007 die derde grootste stad in Egipte. Die stad is veral bekend vir die Groot Piramide, Dodeakker van Giza en die Piramides van Giza. Die stad lê naby Kaïro aan die Nylrivier. Hierdie artikel is ’n saadjie. Voel vry om Wikipedia te help deur dit uit te brei.


Schoemanshoek is 'n nedersetting op die R328 streekroete tussen Oudtshoorn en die Swartberg in die Wes-Kaap, Suid-Afrika. Die dorpie lê aan die Grobbelaarsrivier in 'n vallei waar tabak, lusern en sagtevrugte gekweek word. Die plekkie is net suid van Schoemanspoort op dieselfde pad. Lys van dorpe in Suid-Afrika B.P.J. Erasmus Op Pad in Suid-Afrika. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Valsted is 'n plek in die Deense Noord-Jutlandstreek van die Aalborg-munisipaliteit. Daar bly 235 inwoners (2007). Hierdie artikel is ’n saadjie. Voel vry om Wikipedia te help deur dit uit te brei.


Gedsted is ’n plek in die Deense Noord-Jutlandstreek in die Vesthimmerland-munisipaliteit. Dit het 981 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Pevensey is 'n klein nedersetting in die KwaZulu-Natal, Suid-Afrika. Die nedersetting is 15 km oos van Underberg en is vernoem na Pevensey in Sussex, Engeland. Lys van dorpe in Suid-Afrika "Hoofplek Pevensey". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Suiderstrand is ’n gehuggie in Agulhas Nasionale Park, Suid-Afrika in die Wes-Kaap. Dit val binne die Kaap Agulhas Plaaslike Munisipaliteit wat ’n deel van die Overberg Distriksmunisipaliteit uitmaak. Suiderstrand is 'n gemeenskap verbind tot die bestuur van die balans tussen die gesamentlike visie en behoeftes van sy inwoners en die voorskrifte van sy omgewing. Ons sal dit bereik deur te vertrou op individuele diversiteit en aktiewe deelname van alle lede van die gemeenskap in die behoud van Suiderstrand se natuurlike bates, die unieke ligging en plattelandse atmosfeer. Suiderstrand se visie lui soos volg: Lys van dorpe in Suid-Afrika Suiderstrand se webwerf "Hoofplek Suiderstrand". Sensus 2011.


Zahara, regte naam Bulelwa Mkutukana (gebore 9 November 1988 in Phumlani, Oos-Kaap), is 'n Suid-Afrikaanse sangeres. Haar musiek word losweg as "Afrosoul" geklassifiseer, en sy sing in haar moedertaal, Xhosa, asook in Engels. Haar musiek is al beskryf as 'n mengsel van die style wat deur Tracy Chapman, India.Arie en die Nigeriese sangeres Aṣa gepopulariseer is. Zahara se debuutalbum Loliwe is in 2011 uitgereik. Die eerste stapel kopieë is binne 72 uur uitverkoop en negentien dae later het die album die 100 000-verkoopsyfer oorskry. Sy is slegs die tweede kunstenaar om hierdie mylpaal te behaal, ná Brenda Fassie wie se Memeza 500 000 kopieë net 'n paar weke ná vrystelling verkoop het. Sy verower 8 SAMA-toekennings vir haar album Loliwe by die 19de Suid-Afrikaanse Musiekpryse in 2013. Zahara is in die Phumlani informele nedersetting buite Oos-Londen in die Oos-Kaap gebore. Sy het van kleins af 'n voorliefde vir sang gehad en haar talent is raakgesien toe sy die hoofsanger van die plaaslike Sondagskool-koor in Phumlani geword het. "Zahara" beteken "bloeiende blom".


Vognsild is ’n plek in die Deense Noord-Jutlandstreek in die Vesthimmerland-munisipaliteit. Dit het 265 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Vilsted is ’n plek in die Deense Noord-Jutlandstreek in die Vesthimmerland-munisipaliteit. Dit het 254 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Vester Hornum is ’n plek in die Deense Noord-Jutlandstreek in die Vesthimmerland-munisipaliteit. Dit het 550 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Veddum is ’n plek in die Deense Noord-Jutlandstreek in die Mariagerfjord-munisipaliteit. Dit het 478 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Om by ouers te slaap (co-sleeping in Engels) is die praktyk waar babas of kleuters baie naby aan hul ouers inslaap, of ’n bed deel, wat net mooi die teenoorgestelde is as om in ’n afsonderlike kamer te slaap. Dit kom algemeen in die res van die wêreld voor, maar maak die minderheid in lande waar wiegies gebruik word uit. Om beddens met kinders te deel vorm ’n onderdeel hiervan en ook waar kinders of kleuters dieselfde bed deel. Daar is teenstrydigheid of dit ’n veilige en gesonde oorweging is as dit met die afsonderlike slaap in ’n eie bedjie mee vergelyk word. Die negatiewe houding hieroor word vererger omdat “saamslaap by ouers” direk gekoppel word aan die idee om ’n bed met jou kind te deel. Die Amerikaanse Akademie van Kinderkunde moedig wel aan dat ’n kamer gedeel word as ’n veiligheidsmaatreël om wiegiedood te voorkom, maar is teen die idee om ’n bed met klein babatjies te deel gekant.


'n Melktert is 'n eg Suid-Afrikaanse gereg wat gewoonlik koud as 'n tert bedien word. Dit bestaan uit 'n soet deegkors met 'n romerige vulsel daarin. Die vulsel word van melk, meel, suiker en eiers gemaak. Die verhouding van melk tot eier is hoër as in tradisionele Europese vlaterte of Sjinese eierterte, wat dit 'n ligter tekstuur en 'n sterker melksmaak gee. Sommige resepte vereis dat die vla in die kors gebak word, terwyl ander vereis dat die vulsel apart voorbereid word, en dan voor opdiening in die kors gegiet word. Kaneel word dikwels oor die oppervlak gesprinkel. Far breton, 'n tipe melktert, wat in Bretagne opgedis word. Kook en Geniet, een van die resepteboeke waarin die gereg voorkom. Oumatjie se resep op boerekos.com Geargiveer 11 November 2011 op Wayback Machine Sarie se wen-melktert Hierdie artikel is ’n saadjie. Voel vry om Wikipedia te help deur dit uit te brei.


Die Potchefstroom Koekoek is ’n Suid-Afrikaanse hoenderras wat in die 1960’s aan die Potchefstroomse Landboukollege in die stad van Potchefstroom deur professor Chris Marais ontwikkel is. Dit is uit kruisings tussen die Swart Australorp, en Wit Leghorn, om spesifieke eienskappe van elk te behou en in die proses die ras meer geskik te maak vir Suid-Afrikaanse omstandighede, en die verekleur stem ooreen met die gestreepte Plymouth Rock. Die hoenderras is later deur P.J. Serfontein en J.P. Botha verbeter. Die ras is as ’n dubbeldoel, vrylopende hoender bestem met uitstekende lê-kwaliteite, asook ’n liggaamstruktuur geskik vir vleisproduksie. Opregte Koekoeke het uitsluitlik ’n swart-en-wit gestreepte (“barred”) vering, heldergeel bene en snawel, en ’n bloedrooi kam. Die kuikens se geslag kan op ’n jong ouderdom reeds bepaal word te danke aan unieke geslagskenmerke. Potchefstroom koekoeke is ook bekend daarvoor dat hulle goed lê, ten spyte van swak kwaliteit of nie-genoegsame voeding. Hoender Landbou in Suid-Afrika "SOUTH AFRICAN COUNTRY REPORT ON FARM ANIMAL GENETIC RESOURCES" (PDF).


Elmo de Witt (1935-2011) was 'n Suid-Afrikaanse filmmaker. Hy was bekend in die industrie as "die man met die oog vir talent". Hy was veral bekend vir rolprente soos Debbie, Hoor my Lied en Grensbasis 13. Hy is in 2011 te Uvongo (KwaZulu-Natal) op die ouderdom van 76 aan longverwante probleme oorlede. As regisseur: Tolla is Tops, 1990 Enemy Unseen, 1989 You Must Be Joking!, 1986 Grensbasis 13, 1979 Someone Like You, 1978 Kom tot Rus, 1977 Mooimeisiefontein, 1977 'n Beeld vir Jeannie, 1976 Liefste Veertjie, 1975 Ter wille van Christine, 1975 Vergeet My Nie, 1975 Kwikstertjie, 1974 Môre, Môre, 1973 Snip en Rissiepit, 1973 Die Wildtemmer, 1973 Sperrgebiet: Diamantgebied No.


Megan Hall is 'n Suid-Afrikaanse digteres. Sy is in Kaapstad gebore waar sy ook tans woon. Sy het van 2003 tot 2018 by Oxford University Press Southern Africa gewerk, meestal op literatuur in Engels en woordeboeke, in Engels, Afrikaans, Zoeloe, Xhosa en ander Afrika-tale. Haar eerste digbundel, Fourth Child (Modjaji Boeke, 2007) het die Ingrid Jonkerprys van 2008 gewen. "argiefkopie". Geargiveer vanaf die oorspronklike op 10 Julie 2012. Besoek op 27 September 2011. Hierdie artikel is ’n saadjie. Voel vry om Wikipedia te help deur dit uit te brei.


Die roman (Chrysoblephus laticeps) is 'n vis wat endemies is aan die kus vanaf Kaapstad tot by Port St. Johns. Die gemiddelde grootte van die vis is 30 cm, maar kan tot 50 cm lank en 4.2 kg swaar word. Die vis is oranje van kleur met 'n wit streep oor die rug en die kieue van die vis. Die vis staan ook bekend as die rooiroman. Hulle leef in rotsriwwe in water van 5 tot 100 m diep. Die onvolwasse vissies leef in beskutte water. Die vis is 'n gewilde hengelvis maar word selde van die land af gevang. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Van der Elst, Rudy. First Field Guide to Fishes of Southern Africa. 1999. ISBN 978-1-86872-288-4 Van der Elst, Rudy & King, Dennis. Sea Fishes of Southern Africa. 2006. ISBN 978-1-77007-345-6 Rosenthal, Eric. Ensiklopedie van Suidelike Afrika. 1967 http://fishbase.org/summary/Chrysoblephus-laticeps.html http://eol.org/pages/213853/overview Geargiveer 15 Maart 2016 op Wayback Machine


Falaise is 'n Franse stad in die département Calvados van die administratiewe gewes Basse-Normandie, sowat 30 kilometer noord van Caen aan die Anterivier geleë wat hier diep in die gesteente ingesny het. Sy strategiese ligging is reeds deur die Franke raakgesien. Die stadsnaam is van Germaanse oorsprong en afgelei van die term falisa ("rots", vergelyk Duits Felsen). Die plaaslike kasteel Château de Falaise is deur die Normandiese hertog Richard II, die grootvader van Willem die Veroweraar, vanaf omstreeks 1000 op een van Falaise se groot rotse opgerig. Die kasteel het grotendeels tot vandag toe bewaar gebly. Willem die Veroweraar is die bekendste boorling van Falaise. Hy is in 1027 in die kasteel gebore en was steeds trou aan sy geboortestad waaraan hy 'n reeks voorregte, waaronder die markreg, toegeken het. Die handelskou in die voorstad Gulibray word sedert die 13de eeu gehou. In Willem se tyd het die plaaslike perdeveiling talle besoekers na Falaise gelok. Die stad is in sy geskiedenis verskeie kere deur oorlogshandelinge geraak. Tydens die Honderdjarige Oorlog tussen Engeland en Frankryk is Falaise byna vyftig jaar lank beleër.


Smith se dwergverkleurmannetjie (Bradypodion taeniabronchum) ook bekend as die Elandsberg dwergverkleurmannetjie is 'n spesie akkedis in die Chamaeleonidae familie en is endemies tot Suid-Afrika. Dit is 'n krities bedreigde spesie. Dit maak gebruik van sy vermoë om sy kleur te verander om homself te kamoefleer. Wikimedia Commons het meer media in die kategorie Smith se dwergverkleurmannetjie. Wikispecies het meer inligting verwant aan Smith se dwergverkleurmannetjie "Verkleurmannetjies". Mieliestronk. Geargiveer vanaf die oorspronklike op 19 Mei 2021. Hierdie artikel is ’n saadjie. Voel vry om Wikipedia te help deur dit uit te brei.


Krewe (Astacidea) is 'n infraorde van kreefagtiges wat tot die orde tienpotiges (Decapoda) behoort. Diere soos seekrewe en rivierkrewe behoort aan die infraorde. Hulle kom bykans oor die hele wêreld voor, maar nie in die binneland van Afrika en seker dele van Asië nie. Krewe het 10 pote met lang voelhorings, 'n groot agterlyf en 'n lang stert. Hulle vreet bykans enigiets en word as die skoonmakers van die see beskou. Krewe swem agteruit. Kreef word as gesogte seekos benut. Hulle word op groot skaal in nette of fuike gevang. Die agterlyf van die kreef word ingelê en uitgevoer. Superfamilies en families: Astacoidea (rivierkrewe) Astacidae Cambaridae Parastacoidea Parastacidae Nephropoidea (seekrewe) Nephropidae Thaumastochelidae Enoplometopoidea Enoplometopidae J. K. Lowry (2 Oktober 1999). "Astacidea (Decapoda, Eucarida, Malacostraca)". Crustacea, the Higher Taxa (in Engels). Australian Museum. Geargiveer vanaf die oorspronklike op 20 Maart 2019. Besoek op 24 Oktober 2012. Wikimedia Commons het meer media in die kategorie Krewe. Wikispecies het meer inligting verwant aan Krewe


Croydon is 'n voorstad in suidwestelike Kemptonpark, in die Oos-Rand, Gauteng. Volgens die 2011-sensus het Croydon 'n bevolking van 5 223 gehad. Hierdie artikel is ’n saadjie. Voel vry om Wikipedia te help deur dit uit te brei.


Saundershoogte is 'n nedersetting in die westelike Vrystaat, Suid-Afrika en is een van die dorp Jacobsdal se "townships". Tydens die apartheidera was Saundershoogte waar Jacobsdal se kleurlinge gewoon het. Swartes het in Ratanang gewoon. Volgens die 2001-sensus het Saundershoogte 'n bevolking van 1 224 gehad, waarvan 856 (69,9%) kleurlinge was. Lys van dorpe in Suid-Afrika 2001-sensus (Saundershoogte) Hierdie artikel is ’n saadjie. Voel vry om Wikipedia te help deur dit uit te brei.


Joachim (Russies: Иоаким, Ioakim; 1620 – 17 Maart 1690) was die negende Russies-Ortodokse patriarg van Moskou en die hele Rusland. Hy was ’n teenstander van die skeuring in die Russies-Ortodokse Kerk en ’n stigter van die Slawies-Grieks-Latynse Akademie. Hy is gebore as Iwan Petrowitsj Sawelof (Иван Петрович Савелов) en was van adellike afkoms. Nadat sy gesin in 1654 in ’n epidemie dood is, het hy ’n monnik geword. In 1664 het Joachim die ab van die Tsjoedof-klooster in die Moskouse Kremlin geword en in 1672 aartsbiskop van Weliki Nowgorod. Hy is op 26 Julie 1674 tot patriarg verkies ná die dood van patriarg Pitirim. Hoewel Joachim deelgeneem het aan die afsetting van patriarg Nikon, het hy Nikon se beleidsrigtings jeens die Ougelowiges voortgesit. Pawel Tichomirof, Kafedra Nowgorodskich Swjatitelei (Nowgorod, 1895), vol. 2. (ru) Die Testament van patriarg Joachim (ru) Патриарх Московский и всея Руси Иоаким (Савелов) }


Die HMS Belfast is 'n ligte kruiser wat op 17 Maart 1938 te water gelaat is deur die Britse Vloot. Die skip is in Belfast, Noord-Ierland deur Harland and Wolff gebou. Die kiel is gelê op 10 Desember 1936 en hy is in diens gestel op 5 Augustus 1939. 'n Paar maande nadat dit in diens geneem is, het die skip 'n seemyn getref in die Firth of Forth, Skotland. Dit is ernstig beskadig deur die magnetiese myn en herstelwerk het tot November 1942 geduur voor dit weer aan operasies kon deelneem. Hy is ook toegerus met die nuutste radartegnologie. Daarna het hy gehelp om die konvooie na Rusland te beskerm en het 'n sleutelrol gespeel in die Slag van Noord-Kaap waar die Scharnhorst gekelder is. Die Belfast het ook deelgeneem aan die D-dag landings in Junie 1944 te Normandië. Hy het ook deelgeneem aan die Koreaanse Oorlog. Tussen 1956 en 1959 het die skip modernisering ondergaan en was hierna die vlagskip in die Verre Ooste. In 1963 is hy uit diens onttrek en in reserwe geplaas.


Alf Richards (14 Desember 1867 – 9 Januarie 1904) was 'n Springbokrubyspeler en Suid-Afrika se derde Springbokkaptein. 30 Super Springboks. Paul Dobson. 1995. ISBN 0-7981-3411-9 Alf Richards by www.genslin.us/bokke


Die dolos is 'n ankervormige betonblok wat gebruik word as seewering om kuste te beskerm. Dit het die vorm van 'n hoofletter H waarvan een arm met 90º gedraai is. Eric Merrifield, die hawe-ingenieur van Oos-Londen, en Aubrey Kruger, 'n tekenaar, beide spoorwegamptenare, is die ontwerpers van die unieke model. Sy naam is ontleen aan die beentjie in die hakskeengewrig van 'n skaap, bok of bees. Golfbrekers het voorheen bestaan uit groot betonblokke van 'n wye verskeidenheid vorms en het meesal inmekaar gehaak. Met kwaai storms het hierdie ontwerpe dikwels meegegee omdat hulle die golfkrag bloot gereflekteer en nie versprei het nie. In 1944 is verskeie reghoekige betonblokke van 33 ton by die hawehoof van Oos-Londen deur 'n storm van hul plek verwyder. Hulle is daarop met swaarder blokke vervang. Twintig jaar later was meer as die helfte daarvan reeds nie meer in hulle regte posisies nie. Verskeie modelle van betonblokke vir kusbeskerming was op daardie tydstip reeds in die wêreld bekend, naamlik die tetrapods in Frankryk, die Stabits in die Verenigde Koninkryk, die Akmons in Nederland en die Tribars in die VSA.


Die koningmakriel of katonkel (Scomberomorus commerson) is 'n vis wat aan die suid- en ooskus van Suid-Afrika en Mosambiek voorkom. Die vis is lenig met vele donker dwarsstrepe op die sye. Dit het skerp driehoekige tande. Dit kan tot 2 m lank word en weeg dan 46 kg. Dit is 'n gewilde sportvis en kom aflandig by riwwe voor. In Engels staan die vis bekend as die Couta of King mackerel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies First Field Guide to Fishes of Southern Africa. Rudy van der Elst. 1999. ISBN 978-1-86872-288-4 Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die kusgebiede van Suid-Afrika. Jacana Media. 2007. ISBN 978-1-77009-215-0 http://www.fishbase.org/summary/Scomberomorus-commerson.html Hierdie artikel is ’n saadjie. Voel vry om Wikipedia te help deur dit uit te brei.


Lichinga (voorheen bekend as Vila Cabral) is die hoofstad van die Niassa-provinsie, in noordelike Mosambiek. Hierdie artikel is ’n saadjie. Voel vry om Wikipedia te help deur dit uit te brei.


Die potvis (Physeter macrocephalus) is 'n walvis wat aan die hele Suid-Afrikaanse kuslyn voorkom, maar meer in die oop see. Die soogdier is die grootste van die getande walvisse en het 'n enorme, vierkantige kop. Die rugvin is 'n driehoekige boggel. Die bul word tot 18 m en die koei 12 m lank en hulle kan tot 60 ton weeg. Die walvis verkies die warmer waters en is 'n ongelooflike duiker. Hy kan tot een kilometer diep duik en 'n uur lank onder water bly. Daar is olie in die kop wat eens op 'n tyd gebruik was as 'n smeermiddel. Dit word deur die IUBN geklassifiseer as 'n kwesbare spesie. 'n moeder met haar kind in Mauritius. Stertvin van 'n Potvis. Geraamte in Kaliningrad. 'n Tand. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Wikimedia Commons het meer media in die kategorie Potvis. Hierdie artikel is ’n saadjie. Voel vry om Wikipedia te help deur dit uit te brei.


Pous Pius IX die 255ste pous van die Rooms-Katolieke Kerk van 1846 tot 1878 het 38 ensiklieke en verskeie ander publikasies soos bulle, dekrete, briewe en konstitusies geskrywe.


Lucas Cranach die Ouere Duitse skilder Kunsstroming Duitse Renaissance Beduidende werke Portrette van Martin Luther Die Goue Tydperk Handtekening Lucas Cranach die Ouere (* omstreeks 1472 in Kronach, Oberfranken as Lucas Müller of Lucas Sunder - Cranach as van verwys na sy geboortestad wat destyds as Kranach of Cranach gespel is; † 16 Oktober 1553 in Weimar) was een van die beduidendste Duitse skilders en grafiese kunstenaars van die Renaissance wat hom ook as boekdrukker, politikus (raadslid en burgemeester) en sakeman bekwaam het - onder meer deur sy eie kunswerke suksesvol te bemark. Hiervoor het sy eie handelsmerk ontwerp wat aan die onderkant van al sy sowat 500 werke verskyn - 'n klein slang met twee vlermuisvleuels, 'n robynring in sy mond en 'n kroon op sy kop. Vanaf 1505 het hy as hofskilder aan die keurvorstelike Saksiese hof onder Frederik III, Johan van Sakse en Johan Frederik I gedien. Naas 'n groot verskeidenheid altaarkunswerke en allegoriese skilderye het Cranach en sy medekunstenaars in sy ateljee ook talle portrette van sy werkgewers asook van die hervormers Martin Luther en Philipp Melanchthon.


Mocuba is 'n dorp in die Zambezia-provinsie, in noordelike Mosambiek. Die dorp is op die oewer van die Licungorivier geleë. Hierdie artikel is ’n saadjie. Voel vry om Wikipedia te help deur dit uit te brei.


GSM ('n Franse afkorting vir Groupe Spécial Mobile) is die gewildste standaard vir mobiele telefoonstelsels ter wêreld. Die GSM-assosiasie skat dat 80% van die wêreldwye selfoonmark die standaard gebruik. Dit word gebruik deur meer as 1,5 miljard mense in meer as 212 lande en gebiede. Selfone wat aan 'n GSM-telefoonnetwerk gekoppel is, kan wêreldwyd gebruik word, danksy internasionale "roaming"-reëlings tussen netwerkoperateurs. GSM verskil van die voorgangertegnologieë omdat beide die sein- en spraakkanale digitaal is. GSM kan beskou word as 'n tweede generasie (2G) selfoonstelsel. Dit fasiliteer ook die wydverspreide implementering van datakommunikasietoepassings in die stelsel. Tweede generasie (2G) gebruik Tyddeelmultipleksering (TDM) beginsels vir skakeling, derde generasie (3G) gebruik Asynchronous Transfer Mode (ATM) beginsels en vierde generasie (4G), ook bekend as Long term evolution (LTE) gebruik IP beginsels. Hierdie artikel is ’n saadjie. Voel vry om Wikipedia te help deur dit uit te brei.


Mato Grosso (Portugees: [ˈmatu ˈɡɾosu], "dik bosse") is een van die 26 deelstate van Brasilië. Die hoofstad en grootste stad, Cuiabá, het 'n bevolking van 542 861 in 2000 gehad. Mato Grosso is in die middel van die land geleë en word deur die deelstate Rondônia, Amazonas, Pará, Tocantins, Goiás en Mato Grosso do Sul begrens. Die deelstaat grens ook an die land van Bolivia. Wikimedia Commons het meer media in die kategorie Mato Grosso. (en) Toerisme-inligting oor Mato Grosso op Wikivoyage (pt) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Hondsrug is 'n glooiing in die Nederlandse provinsies Drenthe en Groningen, wat van die stad Groningen tot die dorp Klazienaveen in die munisipaliteit Emmen strek. Die hoogste punt meet 26,5 meter en is die Haantjeduin, wat by die stad Emmen lê. Regs van die Hondsrug vloei die Hunze-rivier. Hondsrug vorm die oostelike grens van die Drentse keileemplateau en dateer uit die Saalien, die voorlaaste ystyd toe Drenthe met ys bedek was. Hondsrug is sowat sestig tot sewentig kilometer lank en hoogstens vyf kilometer breed. (nl) De Hondsrug, Geosites Wikimedia Commons het meer media in die kategorie Hondsrug. Koördinate: 52°56′56″N 6°48′37″O / 52.9489°N 6.81028°O / 52.9489; 6.81028


Serebrospinale vog is 'n waterige vloeistof wat die brein en spinaalkoord omring. Die hooffunksie van die serebrospinale vog is skokdemping en om die brein en spinaalkoord te beskerm. As sekondêre funksie help dit met die vervoer van voedingstowwe en verwydering van afvalstowwe. Die prosedure waardeur serebrospinale vog vir diagnose getrek word, word lumbaalpunksie genoem. Toegang word verkry deur 'n naald tussen die derde en vierde rugwerwels in te steek. Verdowingsmiddels word tydens die toedien van spinale narkose in die serebrospinale vog ingespuit. Die spinaalkoord se senuweevesels gelei pynlike impulse vanaf die liggaam na die brein. Die inspuit van ’n verdowingsmiddel in die serebrospinale vog verdoof die senuwees, waarna daar pynloos aan die betrokke liggaamsdele geopereer kan word. Hierdie artikel is ’n saadjie. Voel vry om Wikipedia te help deur dit uit te brei.


Die plant ghaap (Hoodia gordonii) kom natuurlik in Suid-Afrika en Namibië voor. Dit is eeue lank deur Boesmans en Khoikhoi gebruik om hul eetlus te demp in tye van voedselskaarste met droogtes. Die Wetenskaplike en Nywerheidnavorsingsraad (WNNR) het die plant se aktiewe bestanddeel geïsoleer en dit aan die farmaseutiese bedryf beskikbaar gestel wat dit nou as dieetpil bemark. Sedert 2002 betaal die WNNR gebruiksregte vir hierdie tradisionele kennis wat tot die ontwikkeling van die pil gelei het. Die geld word in 'n fonds gestort wat aangewend word vir die ontwikkeling van die Boesmangemeenskappe in Suider-Afrika. Ghaap is 'n blaarlose vetplant en die blomme het 'n onwelriekende geur. Meesal word die plant bestuif deur vlieë. Die Boesmans noem die plant ǁhoba (uitspraak: kǁʰɔbɑ; die eerste klank is 'n laterale kliek). Ghaap op die plaas Wilsonfontein in die Karibib. Ghaap in die Cambridge Universiteit se botaniese tuin. Blomme. Blomme. Skets van ghaap. Nog 'n skets deur Robert Jacob Gordon. Wat is ghaap?[dooie skakel], Lucille Botha, Landbouweekblad, 6 Julie 2007.


Noordoostpolder is 'n munisipaliteit in die Nederlandse provinsie Flevoland. Die munisipale gebied het sowat 46 000 inwoners (2011) en 'n oppervlakte van 595 km². Emmeloord is die administratiewe setel van die munisipaliteit. Die Noordoostpolder is in 1942 drooggelê en die munisipaliteit is in 1962 gestig. In 1986 word die Noordoostpolder van die provinsie Overijssel by die nuut gestigte provinsie Flevoland gevoeg. Die voormalige eiland Schokland lê nou in die Noordoostpolder. Die voormalige eiland Urk is 'n munisipaliteit op sy eie, en behoort nie tot die Noordoostpolder-munisipaliteit nie. Plekke in die munisipale gebied van Noordoostpolder: Bant, Creil, Emmeloord, Ens, Espel, Kraggenburg, Luttelgeest, Marknesse, Nagele, Rutten, Schokkerhaven, Schokland en Tollebeek. Hierdie artikel is ’n saadjie. Voel vry om Wikipedia te help deur dit uit te brei.


Kol. Charles Frampton Stallard (Londen, 4 Junie 1871 – die plaas Hope Woolith, naby Johannesburg, 13 Junie 1971) was 'n Suid-Afrikaanse regsgeleerde, politikus en soldaat. As seun van 'n Londense koopman kry hy sy skoolopleiding aan die St. Edward's School, Cambridge, en aan die Merton College, Oxford, en word toegelaat tot die balie aan Gray's Inn in 1895. In 1900 sluit hy hom aan vir vrywillige diens in die City Imperial Volunteers en Paget's Horse in Suid-Afrika. Ná die Anglo-Boereoorlog bou hy 'n groot praktyk as lid van die balie in Johannesburg op. Hy wend hom tot die politiek, maar verloor in 1909 in Turffontein as kandidaat vir die Wetgewende Vergadering van Transvaal. Hy wen egter dieselfde setel in die eerste verkiesing ná Uniewording in 1910 en neem sy setel in die Transvaalse Provinsiale Raad in. In 1915 neem hy deel aan die Suid-Afrikaanse veldtog in Suidwes-Afrika en word daarna 'n vrywilliger oorsee tydens die Eerste Wêreldoorlog. Hy word na Vlaandere gestuur, aanvanklik as assistent-provoos-geweldiger van die 41ste Divisie.


Die naam Kliprivier kan verwys na: Republiek van Kliprivier, 'n voormalige Boererepubliek. 1 2 3 4 5 Kliprivier, Gauteng, 'n sytak van die Vaalrivier. 26°40′14″S 27°57′16″O / 26.67049°S 27.95436°O / -26.67049; 27.95436 (Kliprivier (suba sa Habagatang Aprika, Gauteng, lat -26,67, long 27,95)) Kliprivier, ledig in Vaaldam. 27°06′41″S 28°17′51″O / 27.11131°S 28.29737°O / -27.11131; 28.29737 (Kliprivier (suba sa Habagatang Aprika, Free State)) Kliprivier, Vrystaat/Mpumalanga grens, sytak van die Vaalrivier. 27°03′25″S 29°04′20″O / 27.0569°S 29.07221°O / -27.0569; 29.07221 (Kliprivier (suba sa Habagatang Aprika, lat -27,06, long 29,07)) Kliprivier, KwaZulu-Natal, 'n sytak van die Tugelarivier. 28°39′53″S 29°57′42″O / 28.66471°S 29.96174°O / -28.66471; 29.96174 (Kliprivier (suba sa Habagatang Aprika, Province of KwaZulu-Natal)) Kliprivier, Wes-Kaap, 34°26′05″S 19°54′33″O / 34.43462°S 19.90923°O / -34.43462; 19.90923 (Kliprivier (suba sa Habagatang Aprika, Province of the Western Cape, lat -34,43, long 19,91))


Die Tugela-Vaal-waterprojek is 'n projek om water vanaf die Tugelarivier na die Vaaldam te neem. Die projek bestaan uit 'n reeks damme en pompstasies. Die belangrikste damme is: Die Tugela- Vaal-waterprojek is ŉ skema waardeur water van die Tugelabekken in Noord-Natal oor die Drakensberge na die Vaalbekken verplaas word ten einde in die toenemende waterbehoeftes van die Pretoria-Witwatersrand-Vereeniging- gebied (PWV-gebied) te voorsien. Die eerste fase van die projek, waarmee in 1970 begin is, is op 8 November 1974 in bedryf gestel en die tweede fase nader voltooiing. Die eerste fase is saamgestel uit 5 komponente, wat 'n aantal studamme, 2 pompstasies en die Spioenkop- en die Sterkfonteindam behels. Die tweede fase, die Drakensbergopgaarprojek, is ontwerp om benewens 'n verdere aanvulling van die Vaalrivier se watervoorraad, ook hidroëlektriese krag te ontwikkel deur water van die Vrystaatse kant van die Drakensbergplato na die oorkantste eskarp te laat terugvloei. Voordat die omvattende Tugela-Vaalprojek in 1970 aangepak is om in die toenemende waterbehoeftes van die Pretoria-Witwatersrand-Vereeniging- gebied (PWV-gebied) te voorsien, was die Vaalrivier reeds die beste benutte waterbron in Suid-Afrika.


Rand Water, voorheen bekend as die Randse Waterraad, is 'n staatsbeheerde maatskappy wat belas is om water te voorsien aan Gauteng. Die maatskappy is op 8 Mei 1903 gestig. Van die belangrikste projekte wat deur die maatskappy voltooi is, is: Vaalrivier Barrage Reservoir (1923) Vaaldam (1938) Lesotho-Hoogland-waterprojek Ensiklopedie van Suidelike Afrika. Eric Rosenthal 1967. Hierdie artikel is ’n saadjie. Voel vry om Wikipedia te help deur dit uit te brei.


Witsand is 'n vissersdorpie en vakansieoord by die mond van die Breederivier aan die Wes-Kaapse kus, naby Port Beaufort, Suid-Afrika (Nota: moenie verwar met Fort Beaufort nie). Die dorpie ontleen sy naam aan die lang wit strande. Die dorpie is ook gewild onder die hengelaars omrede die groot verskeidenheid lynvis wat hier gevang kan word. Die strand is as 'n blouvlagstrand gesertifiseer. Witsand se baai word beskou as die walvis-kraamsaal van die Suid-Afrikaanse kuslyn. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Witsand Toerisme webblad Hierdie artikel is ’n saadjie. Voel vry om Wikipedia te help deur dit uit te brei.


Ds. Abraham Paul Kriel (die plaas Keerweder, Franschhoek, 1 Maart 1850 – Umkomaas, 9 Junie 1928) was predikant in die Nederduitse Gereformeerde Kerk en stigter van die Langlaagte-kinderhuis in Johannesburg wat ná sy dood sy naam gekry het. Ook die NG gemeente Kriel in Maraisburg is na hom genoem. Abraham Kriel het afgestam van Hermanus Kriel wat uit Hanau in Duitsland aan die Kaap aangekom het in Mei 1719. Die stamvader van die Kriels was in diens van die Oos-Indiese Kompanjie. Abraham is in die vyfde geslag van die stamvader. Sy vader was Jacobus Petrus Kriel en sy moeder Margaretha Louisa Hugo. Abraham was die elfde kind uit 'n gesin van dertien. Vier van sy broers, Jacobus Petrus, Daniël, Pieter Eduard en Gideon Joshua, het wynboere geword. Jan Gysbert en Hermanus Theodorus het ook predikante geword. David Jacobus was landdros en Eduard Christian agent. Twee susters, Maria Louisa en Magdalena Petronella, het met welvarende boere getrou en Hester Maria met ds. Richard Craig, wat predikant was van die NG gemeente Weenen in Natal. Een kindjie is vroeg dood.


Ngcobo (voorheen Engcobo gespel) is 'n dorpie in die Transkeistreek in die Oos-Kaap, Suid-Afrika. Dit is die geboortedorp van Walter Sisulu. Die naam van die dorp beteken 'plek van die lang gras'. Ngcobo lê omtrent halfpad tussen die stede Komani (voorheen Queenstown) en Mthatha. Lys van dorpe in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 "Hoofplek Ngcobo". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Maria Kloppers (Ladismith, 1 Januarie 1868 - Johannesburg, 1950) was die stigter van die kinderhawe in Observatory, Johannesburg. Haar ouers was Balthazar Johannes Kloppers en Maria Kloppers (gebore Marias). Sy is deur ds. Van Velden op Ladismith gedoop en het die naam Maria Helena Marsophina ontvang. Toe Maria twee jaar oud was, verhuis die gesin na Robertson waar hulle op die plaas van haar oupa aan vaderskant woon. Haar moeder was swak en die klein Maria tingerig en sieklik. Toe Maria tien jaar oud was, was daar 'n masel-epidemie. Binne nege dae is die drie jongste kinders van die gesin dood. Maria is aanvanklik deur 'n goewernante op die plaas onderrig, maar later moes sy dorpskool toe gaan op Robertson. Die hoofonderwyser was ene mnr. Hill en sy assistent was die vader van die latere dr. William Nicol. Omdat haar sieklike ma nie alleen op die plaas kon regkom nie, moes Maria vroeg weer die skool verlaat. Toe sy agtien jaar oud was, het sy op die dorp by haar oom en tante, mnr. en mev. Nicol, tuisgegaan vir die katkisasieklasse en aanneming.


Die Georgies-Ortodokse en Apostoliese Kerk (Georgies: საქართველოს სამოციქულო ავტოკეფალური მართლმადიდებელი ეკლესია, sak’art’velos samots’ik’ulo avtokep’aluri mart’lmadidebeli eklesia) is ’n outokefale Oosters-Ortodokse Kerk en is in volle gemeenskap met die ander Oosters-Ortodokse kerke. Die primaat van die kerk het die titel Sy Heiligheid en Saligheid Katolikos-patriarg van die Hele Georgië, die Aartsbiskop van Mtskheta-Tbilisi en Metropoliese Biskop van Abchasië en Pitsoenda. Georgiese Ortodoksie is sedert die 4de eeu die staatsgodsdiens van Georgië en dit is steeds die land se grootste godsdiensinstelling. Die grondwet erken die besonderse rol van die Kerk in die land se geskiedenis, maar bepaal dat die Kerk onafhanklik van die staat is. Patriargaat van die Georgies-Ortodokse Kerk Georgiese webtuiste oor Georgiese Ortodoksie Russiese webtuiste oor Georgiese Ortodoksie


Frederick P. Theophilus Struben (Pietermaritzburg, 14 Junie 1851 - Devonshire, 7 September 1931) was die stigter van die eerste suksesvolle goudmynmaatskappy aan die Rand. Struben verhuis in 1871 na Kimberley en gaan prospekteer van 1883 af op die Rand. Sy broer, Hendrik het hom by hom aangesluit en hulle vestig op die plaas Wilgespruit. In Maart 1884 is die Sterkfontein Junction Syndicate aan die Rand gestig. In September 1884 is die beroemde Confidence Reef ontdek en in Pretoria bekend gemaak tydens die volgende Junie. Die ontginning het in Desember 1885 begin. Struben het in 1888 afgetree om in Engeland te gaan woon waar hy 43 jaar later oorlede is. Rosenthal, Eric. 1978. Encyclopaedia of Southern Africa. Cape Town and Johannesburg: Juta and Company Limited.


Buffelspoortdam is 'n dam wat in die Sterkstroomrivier, oos van Rustenburg, wes van Hartbeespoortdam, en noord van die Magaliesberge in Noordwesprovinsie, Suid-Afrika geleë is. Lys van grootste damme in Suid-Afrika Lys van Suid-Afrikaanse Damme van die Departement van Waterwese.


Die Jameson-inval (29 Desember 1895 - 2 Januarie 1896) was ŉ mislukte aanslag op die onafhanklikheid van die Zuid-Afrikaansche Republiek. Cecil John Rhodes, wat in daardie stadium die premier van die Kaapkolonie was, het die inval beplan en gefinansier as deel van sy ideaal om 'n verenigde Suid-Afrika onder die Britse vlag tot stand te bring. Ten einde die inval in die oë van die res van die wêreld te regverdig, moes dit saamval met 'n kunsmatig aangewakkerde revolusie onder die Uitlanderbevolking van Johannesburg. Die invallers, gelei deur dr. Leander Starr Jameson, sou die Uitlanders dan op hulle versoek te hulp snel, oënskynlik om ŉ volskaalse burgeroorlog te voorkom, maar in werklikheid om die Britse Hoë Kommissaris in Suid-Afrika die geleentheid te gee om tussenbeide te tree. Hy sou dan aandring op 'n wetgewende vergadering wat deur die Uitlanders oorheers sou word en wat bereid sou wees om Transvaal by 'n Britse federasie te laat aansluit. Die Uitlanderopstand het egter weens 'n gebrek aan geesdrif nooit plaasgevind nie. Jameson se inval is daardeur tot mislukking gedoem.


Vorden is 'n nedersetting in die munisipaliteit Bronckhorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Graafvis (Tripterodon orbis) is 'n vis wat voorkom in die westelike Indiese Oseaan en aan die ooskus van Afrika van Zanzibar tot by Algoabaai. Daar is heelwat onsekerheid oor die area waar die vis voorkom. In Engels staan die vis bekend as die Spadefish. Die se lyf is ovaalvormig, bedek met klein skubbe en die dorsale vin het drie lang stekels. Die vis is silwer en die onvolwasse visse is silwer bruin met 'n donker strepe oor die lyf en snoet. Die vis word 75 cm lank en 9 kg swaar. Die vis leef in beskutte water in riwwe wat tot 30 m diep is. Die visse bly losweg bymekaar oor die riwwe en vreet soöplankton, vis en ander organismes. Die wyfie skiet kuit gedurende Maart tot Mei naby KwaZulu-Natal. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Tripterodon-orbis.html Hierdie artikel is ’n saadjie. Voel vry om Wikipedia te help deur dit uit te brei.


Sopot [ˈsɔpɔt] (Duits: Zoppot) is 'n herstellings- en vakansieoord in Noord-Pole. Sopot is aan die Baai van Gdańsk geleë en vorm saam met Gdańsk en Gdynia die metropolitaanse gebied van "Driestad" (Pools: Trójmiasto). Terwyl handel, nywerhede en seehawens die ekonomiese basis van die twee groter susterstede vorm, is toerisme tradisioneel die belangrikste bron van inkomste vir Sopot. Krzywy Domek


Tarnobrzeg is 'n stad in die Suidoos-Poolse woiwodskap Subkarpate, aan die Weichsel-rivier met 'n bevolking van sowat 49 000 soos op 2010, sowat 220 kilometer suidoos van Warskou. Die spoorwegstasie Station Tarnobrzeg is hier geleë. Banská Bystrica (Slowakye), sedert 1995 www.tarnobrzeg.pl


Die Kaapse malgas of witmalgas (Morus capensis) is 'n seevoël wat aan die hele kuslyn van Namibië en Suid-Afrika voorkom. Hulle is monogame standvoëls wat kommunaal jagmaak op skole ansjovis (Engraulis japonicus) en sardientjies (Sardinops sagax). Hul ses broeikolonies is aan die wes- en suidkus geleë, en sommige sal as swerwers na subtropiese en tropiese kuswaters uitwyk. Dit is een van sewe seevoëlspesies wat endemies is aan die koue Benguela-opwellende ekosisteem van suidwestelike Afrika. Hul getalle toon 'n dalende tendens aan die weskus, maar stygings aan die suidkus. Hul wêreldwye bevolking is in 1996 op 340 000 geraam. Die geslagte lyk eenders, alhoewel hul pootkleure effens mag verskil. Hulle is gemiddeld 89 cm (84-94 cm) lank en weeg 2,6 kg. Volwasse voëls is spierwit geveerd met 'n geelgetinte kop (duideliker in broeityd), en die veredos kan in helder son gloeiend voorkom. Kaal vel omsoom die snawel en oë, en vorm saam met die snawelgroef en keelvel opvallende swart lyne oor die gesigarea. Die skerp, blougrys snawel is sonder eksterne neusgate (kyk onder) en het weerhakies op die snykante.


Die Visvalk (Pandion haliaetus) is 'n roofvoël wat aan die suid-, oos en weskus van Suid-Afrika voorkom. Dit is die enigste spesie in die familie van visvalke (Pandionidae). Die voël staan in Nederlands as die visarend bekend, maar moet nie met die Afrikaanse visarend verwar word nie. Die voël se kuif is effens wit met 'n donkerbruin masker deur die oë. Die vlerke is donker met wit onderkante. Die visvalk verkies baaie aan die kus en riviermondings. Hulle kom ook in binnelandse waters, soos die Hardapdam, voor. Hulle broei in Europa en is 'n somerbesoeker aan Suid-Afrika. Hulle is alleenlopend en jag vis uit die lug deur onder die water in te duik om die vis met hul kloue te vang. Dit is bekend dat hul prooi deur visarende gesteel word. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2008). "Pandion haliaetus". 2008 IUCN Rooilys van Bedreigde Spesies. Besoek op 24 Februarie 2009. Gids tot die Kusgebiede van Suid-Afrika. Jacana Media. 2007.


Marcel van Heerden is 'n Suid-Afrikaanse akteur. Molly en Wors die Movie, 2013 as die prokureur Wild at Heart (TV-reeks) as Van Wijk, 2011 White Wedding as Mr. Fanie van Zyl, 2009 Hond se Dinges as Oudolf, 2009 Everyman's Taxi as Hennie, 2009 Beauty and the Beast as Kogla, 2005 The Flyer as Anders, 2005 Red Dust as advokaat Chris Hummell, 2004 Max and Mona as ou man September, 2004 A Case of Murder as Piet, 2004 Glory Glory as Deek, 2002 Hijack Stories as Toyota eienaar, 2000 Husk (short) as Freddie, 1999 Jump the Gun as Johnnie, 1997 Trigger Fast as Trooper Stone, 1994 The Visual Bible: Matthew as John the Baptist, 1993 Night of the Cyclone, as Salvo, 1991 The Fourth Reich as Hendrik Erasmus, 1990 Jobman, 1990 Mapantsula as Stander, 1988 Steel Dawn as Lann, 1987 Hostage as Hussein, 1987 'n Wêreld sonder grense, 1987 The Outcast as Dial, 1984 Koöperasiestories (TV-reeks) as Van Vuurentjie, 1983 Savage Encounter, 1980 Hierdie artikel is ’n saadjie.


Tsutomu Yamaguchi (山口 彊) (16 Maart 1916 – 4 Januarie 2010) was 'n Japannees wat die atoombomontploffings op Hirosjima en Nagasaki gedurende die Tweede Wêreldoorlog oorleef het en hy is die enigste persoon wat amptelik deur die Japannese regering erkenning ontvang het as oorlewende van albei ontploffings. As inwoner van Nagasaki was Yamaguchi in Hirosjima op 'n sakebesoek namens sy werkgewer Mitsubishi Swaar Industrieë toe die stad om 8:15 op 6 Augustus 1945 gebombardeer is. Die volgende dag het hy na Nagasaki teruggekeer en, ten spyte van sy wonde, op 9 Augustus (die dag waarop Nagasaki gebombardeer is) teruggekeer werk toe. In 1957 is hy as 'n hibakusha ('n persoon wat deur die ontploffing geaffekteer is) van Nagasaki erken maar dit was eers op 24 Maart 2009 dat die Japannese regering sy teenwoordigheid in Hirosjima drie dae tevore ook erken het. Hy is op 4 Januarie 2010 aan maagkanker oorlede. Yamaguchi is op 16 Maart 1916 gebore. Hy het by Mitsubishi Swaar Industrieë aangesluit in die 1930's en was 'n tekenaar wat olietenkers ontwerp het. Yamagughi "het nooit gedink dat Japan 'n oorlog sou begin" nie.


Dr. Willem (Wimpie) Johannes de Klerk (12 April 1928 – Johannesburg, 7 Augustus 2009) was ’n Afrikaanse akademikus, predikant, redakteur van die oggendblad Die Transvaler en Sondagkoerant Rapport, stigterslid van die Demokratiese Party, die oudste broer van voormalige president F.W. de Klerk en seun van oudminister Jan de Klerk en sy vrou, Corrie. Hul oupa aan vaderskant, ds. W.J. de Klerk, was twee maal leraar van die Gereformeerde kerk Johannesburg en registrateur van die PU vir CHO van 1923 tot 1928. Hul ouma aan vaderskant was ds. De Klerk se tweede vrou, Aletta Johanna, gebore Van Rooy, 'n kleindogter van die Van Rooy-stamouers in Suid-Afrika, Johannes Cornelis van Rooy en sy vrou, Anne Holsters. Sy tante Susan Strijdom was die vrou van Suid-Afrika se vyfde eerste minister, adv. Hans Strijdom. Dr. De Klerk is in 1953 in die Gereformeerde kerk Krugersdorp, sy eerste gemeente, bevestig. Krugersdorp is op 25 April 1896 gestig as die eerste Gereformeerde kerk op die Rand, ’n maand voor Johannesburg op 23 Mei daardie jaar.


Dark Wave [ˈdɑːkˈweɪv] is 'n historiese term wat na 'n aantal musiek-subgenres in die konteks van die New Wave- en Post-Punk-bewegings verwys. Hierdie subgenres het vanaf die laat 1970's na vore getree en kan volgens hulle klankeienskappe as donker, triestig, elegies of verlangend beskryf word. Die Dark Wave-styl behels rockmusiek van musiekgroepe soos Joy Division of The Cure, komposisies wat suiwer elektronies getoonset is (soos dié van Anne Clark aan die begin van haar musikale loopbaan) of Psyche, asook half-akoestiese komposisies met kitaar-, fluit-, trom- of viool-klanke (soos byvoorbeeld by Deine Lakaien, In the Nursery en Death in June). In sy nouer betekenis behels Dark Wave strominge soos Cold Wave, Electro Wave, Ethereal, Gothic Rock, Neofolk en Neo-klassieke musiek net soos die Neue Deutsche Todeskunst en dele van die Neue Deutsche Welle. Die insluiting van Post Industrial-musiek bly omstrede aangesien die style mekaar wedersyds beïnvloed het sodat die genres nie maklik van mekaar geskei kan word nie (soos in die geval van Attrition, Die Form, Kirlian Camera en Pink Industry.


Frederick Claud Sturrock (Newport-on-Tay, Skotland, 25 Mei 1882 - Kaapstad, 5 Augustus 1959) was 'n Suid-Afrikaanse sakeman, politikus en die land se Minister van Vervoer toe die posbeskrywing van die Minister van Spoorweë en Hawens op 11 April 1944 na die huidige beskrywing verander is. Hy ontvang sy opleiding as ingenieur in Dundee, Skotland, kom in 1907 Suid-Afrika toe en vestig hom in Johannesburg waar hy 'n mynbou- en ingenieursaak vestig. In 1918 word hy verkies as voorsitter van die Johannesburgse Kamer van Koophandel. In 1924 dien hy in die Kommissie oor Onderwysadministrasie. Twee jaar later is hy weer voorsitter van die Johannesburgse Kamer van Koophandel en in 1929 word hy gekies as Volksraadslid vir Turffontein. In 1936 word hy as lid van die Verenigde Party aangestel as minister sonder portefeulje in genl. J.B.M. Hertzog se kabinet. Hy bedank egter in 1938 saam met Jannie Hofmeyr oor die beginsel van naturelleverteenwoordiging in die Senaat. Ná Hertzog in 1939 as eerste minister bedank oor die vraagstuk van deelname aan die Tweede Wêreldoorlog, word Sturrock minister van vervoer in genl. Jan Smuts se oorlogskabinet.


Die doring-ansjovis (Stolephorus holodon) is 'n vis wat aan die ooskus van Afrika vanaf Kenia tot by Algoabaai voorkom. In Engels staan die vis bekend as die Thorny anchovy. Die vis het 'n silwer streep langs die sye en daar is 6 - 8 skerp naalde onder die pens net voor die bekkenvinne. Die vis word 8 cm lank. Die vis verkies strandmere om in te leef, eet plankton en het geen kommersiële waarde nie. Hulle skiet kuit in die somer. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Stolephorus-holodon.html


Eric Whitacre (2 Januarie 1970) is 'n Amerikaanse komponis, dirigent en dosent. Hy is een van die mees gewilde en uitgevoerde komponiste van sy generasie. In 2008 het die CD wat slegs koorwerke van Whitacre bevat (opgeneem deur die Britse ensemble Polyphony) 'n internasionale topverkoper geword, eerste op die klassieke trefferlyste geëindig en 'n Grammy-nominasie gekry. Robert Hollingworth het opgemerk: "wat jou tussen die oë slaan is die eerlikheid, optimisme en loutere geloof wat enige aanmatiging verbygaan. Dit is musiek wat jou werklik kan laat glimlag." Whitacre se Virtuele Koor-projekte op YouTube het sy musiek aan 'n nuwe gehoor blootgestel. Whitacre het 'n langtermyn platekontrak met Decca geteken in 2010 en werk steeds aan sy bekroonde musiekblyspel Paradise Lost. 'n Verkorte konsertweergawe is in 2010 in die Carnegiesaal gehou. Equus Ghost Train Triptych Ghost Train At the Station Motive Revolution Godzilla Eats Las Vegas!


John William Jagger (Yorkshire, 20 September 1859 - Kaapstad, 20 Junie 1930) was 'n Suid-Afrikaanse sakeman en kabinetsminster. Hy kom in 1880 na Suid-Afrika en word 'n klerk in 'n sakeonderneming in Kaapstad. In 1883 stig hy sy eie onderneming as invoerder van weefstowwe en lê die grondslag vir die latere bekende firma met sy naam. Hy het ywerig in die ekonomie belang gestel en word 'n woordvoerder vir die handel. In 1902 of '03 word hy lid van die Kaapse Wetgewende Vergadering (waar hy 'n groot voorstander van vrye handel was) vir Kaapstad, later vir Kaapstad-Sentraal in die Unie-Volksraad. Van 1908 tot 1909 is hy lid van die Nasionale Konvensie wat die Suid-Afrika-wet opstel en die weg baan vir Uniewording. Hy word in die verkiesing van 1915 herkies as Unie-Volksraadslid. In 1921 word hy minister van spoorweë in genl. Jan Smuts se kabinet. Hy moes die ongewilde beleid van afleggings uitvoer. Hy het ruim bygedra tot die opvoedingsaak en die Jagger-biblioteek aan die Universiteit van Kaapstad is na hom genoem. Hy sterf in 1930 in die Moederstad.


LGBT-regte in Suid-Afrika Regte Burgerlike verbintenis • Selfdegeslaghuwelik Bekende persone Zoliswa Nkonyana • Simon Nkoli • Edwin Cameron • Pieter-Dirk Uys • Charl van den Berg • Zackie Achmat Kultuur Gayle • IsiNgqumo Gebeure Kaapstad Pride • Durban Pride • Johannesburg Pride • Soweto Pride Media Wrapped • Behind the Mask Ander Korrektiewe verkragting   Pieter-Dirk Uys (gebore 28 September 1945 in Kaapstad) is 'n Suid-Afrikaanse satirikus, verhoogkunstenaar, skrywer en sosiale aktivis. Hy is die seun van 'n Afrikanerpa en 'n Berlynsgebore Joodse moeder. Hy het in die tradisies van die NG Kerk grootgeword en was 'n leerder aan die Afrikaanse staatskool in die Kaapse voorstad Mowbray, die Hoërskool Nassau. Sy vader, Hannes Uys was 'n orrelis van 1928 tot 1982 in agtereenvolgens die NG gemeente Drieankerbaai, NG gemeente Kaapstad (Groote Kerk) en NG gemeente Rondebosch en van 1962 tot 1972 'n musiekonderwyser aan die Hoërskool Groote Schuur in Nuweland, terwyl sy suster, Tessa, haar onderskei het as konsertpianiste. In 2005 ontvang Uys die Erepenning vir Toneelkuns van die Suid-Afrikaanse Akademie vir Wetenskap en Kuns terwyl Pieter Toerien in dieselfde jaar die Erepenning vir Teaterbevordering ontvang.


Gysmanshoekpas (ook in die verlede as die Plattekloofpas en die Hudsonpas bekend), is 'n bergpas oor die Langeberge. Tot met die opening van die Garciapas in 1879 was die Gysmanshoekpas die enigste pad in die omgewing van Riversdal oor die Langeberge na die Klein Karoo. Die trekboere was vasberade om 'n oorgang oor die Langeberge te kry en in ongeveer 1740 is die Plattekoofpas begin gebruik. Gou het dit die hoofroete tussen die Kein Karoo en die kusgebied geword. Op 'n kaart van Burchell uit 1772 word die pas reeds aangedui. Die pas is in 1841 en weer in 1860 verbeter en is daarna na die magistraat van Oudtshoorn, J. Hudson, vernoem. In 1841 is die pas herbou en effens verlê. Dit is 'n baie steil pas en loop oor 'n nek bo-op die Kanetberg, suid van die plaas Brandrivier. Ook vanaf die Karoo-kant is die opdraand lank en steil. Teenswoordig word die pad uitsluitlik gebruik deur plaaslike boere en die Departement Bosbou. By die ingang van die pas is die bouval van 'n tolhuis. Lys van bergpasse in Suid-Afrika Koördinate: 33°56′28″S 21°3′10″O / 33.94111°S 21.05278°O / -33.94111; 21.05278


Prof. Nicolaas Johannes Brümmer (distrik Wodehouse, 27 Julie 1866 – Stellenbosch, 13 Mei 1947) was 'n Afrikaanse skrywer, NG predikant en hoogleraar in die wysbegeerte aan die Kweekskool op Stellenbosch. Hy het 'n leidende rol in die stryd om die erkenning van Afrikaans gespeel en was onder andere medestigter van die Afrikaanse Taalvereniging, medestigter van die Suid-Afrikaanse Akademie vir Wetenskap en Kuns en voorsitter van die eerste kommissie om Afrikaanse spelreëls op te stel. Brümmer het 'n sprankelende humorsin gehad wat met diepe erns gepaard gegaan het. Hy was 'n fynbeskaafde en ewewigtige mens, maar kon vlymskerp wees in sy kritiek en het 'n saak wat hom ter harte gaan, reguit en onomwonde gestel. Hy was 'n gewilde prediker en redenaar wat dikwels by volksfeeste opgetree het. Sy liefhebbery was tuinmaak en stap en hy het tot op hoë leeftyd blakende gesondheid geniet. Nicolaas Johannes Brümmer is op die plaas Prospect in die distrik Wodehouse (Dordrecht) gebore as een van nege kinders in die gesin. Hy was ’n agterkleinseun van Johann Wichard Brümmer uit die dorp Menslage, distrik Osnabrück, Nedersakse, Duitsland.


Dr. Adriaan Petrus (Attie) van der Colf (1933 - Johannesburg, 10 Junie 2002) was 'n predikant in die Nederduitse Gereformeerde Kerk, onder meer van 1977 tot 1995, toe hy sy emeritaat aanvaar het, verbonde aan die NG gemeente Linden, en 'n digter verantwoordelik vir 126 omrymings in die Liedboek van die Kerk. Van der Colf was een van die grootste drie bydraers tot die Liedboek. Sy vars, eietydse berymings sluit verbeterings van ouer Afrikaanse tekste, nuwe Afrikaanse tekste vir bekende geestelike liedere in ander tale en nuwe oorspronklike Afrikaanse tekste in. Sy bekendste lied is waarskynlik die Afrikaanse weergawe van Amazing Grace. Hy was getroud met Fesia en het vyf kinders en sewe kleinkinders gehad. Kerkmusiekman Attie van der Colff sterf skielik in Jhb[dooie skakel], Beeld, 12 Junie 2002 Geni.com, besoek op 27 Augustus 2011


HVV is 'n amateur sokkerspan in Den Haag. Die klub is in 1883 gestig en is dus een van die oudste sokkerspanne in Nederland. HVV was al tien keer die kampioene van Nederland gewees. Die span het die KNVB-Beker in 1903 gewen. Kampioen Nederland (10) 1890/91, 1895/96, 1899/00, 1900/01, 1901/02, 1902/03, 1904/05, 1906/07, 1909/10, 1913/14 (naaswenner (1): 1896/97) KNVB-Beker (1) 1903 (naaswenner (3): 1899, 1904, 1910) Spelers Zam Tse


Die NG gemeente Pietermaritzburg was 'n gemeente van die Nederduitse Gereformeerde Kerk in die hoofstad van KwaZulu-Natal, maar ná die verkoop van die gemeente se gebou in die middestad, is die sentrum van die gemeente nou op Howick. Dit was die eerste gemeente wat die Voortrekkers buite die destydse Kaapkolonie gestig het en is die 25ste oudste gemeente van die NG Kerk. Die gemeente se belydende lidmate het van 2000 tot 2015 amper drievoudig afgeneem van 752 tot 256. Die Voortrekkers se pogings om 'n predikant uit die Kaapkolonie te kry, het vrugteloos geblyk en omdat eerw. Erasmus Smit vroeër as sendeling aan die Londense Sendinggenootskap verbonde was en nie 'n geordende predikant was nie, wou 'n groot deel van die Trekkers hom nie erken nie. Nietemin het eerw. Smit na die beste van sy vermoë as herder en leraar opgetree. In Maart 1837 begin hy die eerste doopregister vir die Trekkers op Modderrivier naby Blesberg en gee dit die opskrif: "Doop Register van de Gereformeerde Kerk Reizende door Z.O. Afrika".


Hoërskool Birchleigh is ’n openbare dubbelmedium sekondêre skool wat in Birchleigh, Kemptonpark (aan die Oos-Rand) geleë is. Skool se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Die Kool-papegaaivis (Scarus rubroviolaceus) is 'n vis wat voorkom in die Indies-Pasifiese area en aan die ooskus van Afrika vanaf Oman tot suid van Durban by Protea-bank. In Engels staan die vis bekend as die Ember parrotfish. Wikispecies het meer inligting oor: Scarus rubroviolaceus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descr. Animalium . 1-20 + i-xxxiv + 1-164. Any 1775. BioLib http://www.fishbase.org/summary/Scarus-rubroviolaceus.html


Elize Cawood (28 Junie 1952 – 18 Julie 2020) was ’n Suid-Afrikaanse aktrise. Haar bekendste TV-rol is waarskynlik dié van Pop in Verspeelde lente (1984) en op die silwerdoek teenoor Marius Weyers en Peter Sepuma as die ryk Afrikaanse vrou in Taxi to Soweto. Sy was ook te sien in flieks soos Die wonderwerker (2012) en Lien se lankstaanskoene (2012). Cawood het talle pryse vir haar rolle ingepalm, onder andere Beste Aktrise in 'n dramareeks in 1984 en 1985, Beste Vroulike Byspeler in die Vita-, Dalro-, Scenaria- en Artes-toekennings, asook Beste Aktrise in die sepie Villa Rosa in 2007. Elize Cawood is in 1952 gebore en matrikuleer aan die Hoërskool Sentraal in Bloemfontein. Daarna studeer sy drama aan die Universiteit van die Oranje-Vrystaat, waar sy haar B.A.-graad verwerf het. Cawood begin haar loopbaan in 1974 by die destydse Sukovs. Sy speel onder meer in Paul Ziller se The Effect of Gamma Rays (onder regie van Ernst Eloff) en Bertolt Brecht se Die goeie mens van Setzuan (onder regie van William Egan).


Hierdie artikel handel oor die taal in Meso-Amerika. Vir die etniese groep, sien Nahua. Nahuatl (nāhua-tl, [ˈnaːwatɬ], luister (hulp·inligting), letterlik: "mooi of helder klank" en tlahtōl-li "taal" of "tale") of Asteeks ([asˈteːkah]), voorheen Meksikaans (mēxihcacopa, [meːʃiʔkaˈkopa], letterlik: "in die wyse van Meksika" of mēxihcatlahtolli, letterlik: "Mexika-taal"), is die belangrikste inheemse taal van Noord-Amerika met sowat 1,7 miljoen sprekers in die Meksikaanse deelstate Estado de México, Puebla, Guerrero, Hidalgo, Veracruz, Oaxaca, Durango, Morelos, Meksikostad, Tlaxcala, San Luis Potosí, Michoacán, Jalisco en Nayarit. Nahuatl word deur die Nahuas, voorheen een van die Meso-Amerikaanse beskawings, gepraat en is sedert 2003 'n amptelike taal van Meksiko. Die taal is tot die Spaanse verowering van Meksiko in 'n eie alfabet geskryf en sedertdien word die Latynse alfabet gebruik. Nahuatl is veral bekend as taal van die Asteke, Tlaxcalteke en Tolteke in die huidige Meksiko, almal Nahua-volke.


Die Kaapstadse voorstad Pinelands is aangelê onder aansporing van Richard Stuttaford, wat in 1920 die bedrag van £10 000 geskenk het om as basiese fonds vir die ontwikkeling van die buurt te dien. In 1948 word Pinelands 'n afsonderlike munisipaliteit en in 1953 se algemene verkiesing stuur die nuwe kiesafdeling Pinelands die eerste keer 'n verteenwoordiger na die Volksraad toe die Verenigde Party se R.J. du Toit onbestrede verkies word. Pinelands het die onderskeiding dat dit een van skaars 20 kiesafdelings in Suid-Afrika was waar 'n kandidaat van die Nasionale Party nie een keer die paal kon haal nie. Colin Eglin, latere leier van die Progressiewe Reformiste Party en die Progressiewe Federale Party, word eweneens in 1958 onbestrede vir die Verenigde Party verkies. In die volkstemming oor republiekwording, die eerste keer dat die nuwe kiesafdeling se kiesers in 'n nasionale stemming hul kruisie kan trek, stem net 2 143 kiesers ten gunste van 'n republiek, maar 9 593 daarteen. In 1961, die eerste verkiesing waaraan die Progressiewe Party deelneem, verloor Eglin sy setel met 3 552 stemme teen die V.P. se J.O.N. Thompson, wat in 1966 met 'n meerderheid van 6 085 stemme teen die P.P. se J.E.G. Beck wen.


Zola Pieterse, beter bekend onder haar nooiensvan as Zola Budd (gebore 26 Mei 1966 in Bloemfontein, Vrystaat, Suid-Afrika), is 'n Olimpiese naelloper wat aan pad-, veld- en baanwedlope deelgeneem het. Budd se loopbaan was ongewoon omdat sy hoofsaaklik kaalvoet geoefen en gehardloop het. Gedurende die 1980’s stel sy verskeie nieamptelike langafstandwêreldrekords op. Sy het in minder as twee jaar twee keer die wêreldrekord in die 5 000 m vir vroue verbeter, en twee keer die Wêreldveldloopkampioenskap gewen. Haar prestasies op die baan is dikwels deur politieke omstredenheid tydens haar kort verblyf in die Verenigde Koninkryk oorskadu. In 1984, op die ouderdom van 17, verwerf Budd roem toe sy die 5 000 m-wêreldrekord vir vroue met 'n tyd van 15:01.83 verbeter. Aangesien sy die prestasie in Suid-Afrika behaal het, wat in daardie stadium weens die apartheidsbeleid van internasionale deelname uitgesluit was, het die Internasionale Vereniging van Atletiekfederasies geweier om haar tyd as 'n amptelike wêreldrekord te erken.


Aliwal was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. In die eerste algemene verkiesing word Jacobus Wilhelmus Sauer onbestrede verkies vir die Regerende Party. Hy is op 24 Julie 1913 oorlede, waarna op 15 November 'n tussenverkiesing gehou is waarin die Suid-Afrikaanse Party se Stephanus Bekker met 344 stemme wen teen die onafhanklike W.C. Orsmond. In 1915 kom die Suid-Afrikaanse Party se Constantine Alexander Schweizer te staan teen H.S. van Zyl van die Nasionale Party, maar hy klop hom met 637 stemme. Schweizer verloor egter in 1920 met 17 stemme teen die N.P. se ds. Louis Petrus Vorster, die dienende Volksraadslid vir Albert, toe die twee kiesafdelings vir die verkiesing van 1920 gekombineer word. In 1921 verloor Vorster teen die S.A.P. se Charles Arthur Augustus Sephton in die steeds gekombineerde kiesafdeling met 172 stemme. Vir die 1924-verkiesing word die kiesafdelings geskei. Sephton behou Aliwal weereens met 'n meerderheid van 172 stemme, maar dié keer teen die N.P. se J.G.P. van der Horst.


Die Gestreepte borseltand (Ctenochaetus striatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die Lined bristletooth. Die vis se kop, lyf en vinne is donker bruin met verskeie horisontale dowwe blou strepe op die lyf, die dorsale en anale vinne. Daar is helder oranje kolletjies op die voorkop en die pektrale vinne is geel. Visse in broeityd is bleek van kleur met swart rante op die bekken en anale vinne en om die mond. Die vis word tot 26 cm groot. Die vis leef in koraal en rotsriwwe in water wat 2 – 25 m diep is en vreet alge en detritus. Hulle word dikwels in groot groepe saam gesien en kan leef in akwariums wat baie alge in het. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 [UICN] (en) Gill, T. N., 1884.


Eerw. Christoph Wilhelm Alheit (Mühlhausen, Thüringen, Duitsland, 13 November 1817 - Tulbagh, Suid-Afrika, 21 Februarie 1882) was 'n Rynse sendeling in Suid-Afrika en die stamvader van die Alheits in Suid-Afrika. Alheit was die seun van Wilhelm Alheit en Anna Rebecca Pappe. Ná sy opleiding as sendeling in Barmen kom hy in 1842 na Suid-Afrika. Sy proeftydperk maak hy deur onder eerw. G.A. Zahn op Tulbagh. Op Kersfees 1847 neem hy sy eerste sendingstasie, Schietfontein, oor. Hier het die Kaapse koloniale regering in die 1840's 'n rondtrekkende swart stam gevestig. Sy gemeente vir swart lidmate was die eerste en enigste van dié aard van die Rynse Sendinggenootskap en later kom vestig Kleurlinge en Basters hulle ook daar. Deur sy bemoeiinge word 'n groot plaas deur die regering aangekoop en vir die gekleurde inwoners gereserveer, en aan die Genootskap word 'n groot stuk grond as eiendom gegee. Hierdie grond, waaruit die dorp Carnarvon sou ontstaan, laat Alheit in erwe uitmeet en verkoop. Deur die verkoop van die erwe word die gemeente selfstandig en met die opbrengs kon Alheit die nodige kerk- en skoolgebou oprig.


Sachalin (Russies: Сахали́н, [səxɐˈlʲin]; Japannees: 樺太島, Karafuto-tō) is ’n groot eiland in die noordelike Stille Oseaan. Hoewel dit die noordelikste eiland van die Japannese Argipel is, behoort dit tot Rusland. Dit is Rusland se grootste eiland en vorm saam met die Koerile die federale deelgebied Sachalin-oblast. Die eiland skei die See van Japan in die suidweste van die See van Ochotsk in die noordooste. Sachalin is naby Chabarofsk-krai aan die ooskus van Rusland en net noord van die Japannese eiland Hokkaido geleë. Dit is omtrent ’n vyfde van Japan se grootte. Dit het ’n oppervlakte van 72 492 km² en 'n bevolking van rofweg 500 000, van wie die meeste Russe is. Die grootste stad is die hoofstad van die oblast, Joezjno-Sachalinsk. Die inheemse volke is die Ainoe, Oroks en Nifchers, van wie daar net klein getalle voorkom. Die eiland se naam kom van die Mantsjoe-woord Saghalien. Sachalin was eens deel van China tydens die Qing-dinastie, hoewel die Chinese beheer soms laks was. Rusland én Japan het later, in die loop van die 19de en 20ste eeu, beheer oor die eiland opgeëis.


Die slym-klipkabeljou (Epinephelus tauvina) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Oos-Kaap. In Engels staan die vis bekend as die Greasy rockcod. Die vis se kop en lyf is vaalgrys tot bruin en bedek met oranje-rooi kolletjies. Daar is somtyds ook 'n klomp swart vlekke te sien by die basis van die dorsale vin. Die vis word tot 75 cm lank. Die vis leef in skoon water in rots en koraalriwwe tot op dieptes van 52 m maar kom nie voor in riviermondings nie soos ander spesies van dieselfde familie nie. Die vis vreet hoofsaaklik vis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Epinephelus-tauvina.html Hierdie artikel is ’n saadjie. Voel vry om Wikipedia te help deur dit uit te brei.


Beretta is een van die oudste wapenfabrikate in Europa. Bartolomeo Beretta het reeds in die 15de eeu 'n klein wapenwerkplek in die streek Val Trompia in Noord-Italië gehad. Aan die einde van die 18de eeu het Pietro Beretta die industrie oorheers. Hy lewer verskeie gewere aan die leër van Napoleon. Die laaste groot bestelling is deur die Amerikaanse Leër geplaas vir die lewering van Beretta M9-pistole in die kaliber 9mm-parabellum. Hierdie artikel is ’n saadjie. Voel vry om Wikipedia te help deur dit uit te brei.


Die Ragdoll is ’n langharige katras met blou oë en ’n kenmerkende kleurpuntpatroon. Die katte is bekend vir hul rustigheid en inskiklikheid, en het ’n neiging om slap te raak sodra hulle opgetel word. Dit is een van die redes vir die kat se naam (Engels vir "lappop"). In die 1960's het Ann Baker met ’n gewone Angora-tipe huiskat met die naam Josephine begin teel. Die katte is oor verskeie jare geteel om ’n spesifieke voorkoms en karaktertrekke te hê, soos die grootte, kleurpuntpatroon en inskiklike geaardheid. In een van die vroeë werpsels was Blackie, ’n effekleurige swart Birmaanse-tipe kat, en Daddy Warbucks, ’n robbruin kat met wit pote. Daddy Warbucks was die pa van ’n tweekleurige wyfie, Fugianna, en Blackie die pa van Buckwheat, ’n donkerbruin/swart Birmaans tipe wyfie. Josephine was albei se ma. Alle Ragdolls is afstammelinge van Baker se katte deur parings van Daddy Warbucks met Fugianna en Buckwheat. Baker het nie met ander telers saamgewerk nie, maar haar eie vereniging, die International Ragdoll Cat Association (IRCA), gestig en die kat Ragdoll gedoop.